Emakumeen industrian izandako paperari buruzko erakusketa Makina Erreminta Museoan\nLarunbat honetan, urriaren 20, Elgoibarko Makina-Erreminta Museoak 'Estarta eta Ecenarro: Sigma josteko makinak, emakumeen lan munduratzea' izeneko erakusketara bisita antolatu du. 11:00tan hasiko da eta doakoa izango da.\nBadator Debabarreneko Gaztaren III. Astea\nDatorren ostegunean urriaren 18a hasiko da Debabarreneko Gaztaren III. Astea Eibarren. Egun horretan pintxo pote berezia egingo da, baina ekitaldi nagusia igandeko gazta azoka izango da, urriaren 21ean, bertako ekoizleen gazta erosteko aukera emango duena. Ostiralean dastaketa eta erakusketa egingo dira Eibarko Udaletxeko harrera gunean.\nDoako bisita gidatuak Ipuruan azaroaren 15 arte\nUdazken honetan SD Eibarrek Ipurua futbol zelaia ezagutzeko dohainik ezagutzeko aukera ematen du, taldearen historian emakumeek izandako papera ardatz duten bisita gidatuekin. Bisita hauek asteburuetan dira, 11tan edo 12tan, erreserbatzeko webgunean edo 688 852 732ra deituz.\nIgandean hasiko dira Dolmenen Ibilbidea ezagutzeko doako bisita gidatuak\nIrteera berri hauek arrakasta handia izan dute. Lehenengo bisita gidatua igandean egingo da, hilak 30, euskaraz, eta taldea betetzeko 7 plaza baino ez dira geratzen. Hurrengo irteera urriaren 7an egingo da, gaztelaniaz, eta taldea beteta dago.\nEibarko bizikleten erakusketa Armagintza Museoan\nEibarko bizikleta protagonista izango da Armagintza Museoaren hurrengo aldi baterako erakusketan, irailaren 22tik urriaren 21 arte. Erakusketan Carlos Narbaiza Funtseko bizikletak egongo dira ikusgarri, GAC, BH, Orbea, edo Abelux marketakoak esaterako, piñoiak, tinbreak eta bestelako piezetaz gain. Doako bisita gidatua egingo da irailaren 22an, izena emateko 943 708 446 telefonoan, edo museoa@eibar.eus era idatziz.\nMutrikuko Udalak abian jarriko du Renova Formakuntza Programa\nMutrikuko Udaleko Garapen Sailak, hirugarren urtez, martxan jarriko du Renova Formakuntza Programa, herriko hirugarren sektoreari zuzenduta. Helburua Mutrikuko saltokien, batez ere merkataritza eta ostalaritzakoen, profesionaltze maila handitzea da, horrela lehiakortasuna hobetuz. Izena emateko epea urriaren 5ean amaitzen da, eta formakuntza urriaren 22tik 26ra arte izango da. 100€ko kostua izango du eta gaztelaniaz emango da.\nErmua musikan murgilduko da Folkez Blai-rekin irailaren 14tik 16ra bitartean\nFolkez Blai musika lehiaketaren XIII. edizioa ospatuko da asteburu honetan, irailaren 14tik 16ra arte, talde finalisten kontzertuekin. Ostiraletik igande arratsaldera arte, Orbe Kardenala Plazatik, Ermua folkez beteko da. Sarrera doakoa da.\nOndar Fest jaialdia Deban udari agur esateko\nDebak udari agur esango dio surf ta musika bateratzen dituen jaialdi berri batekin. Datorren larunbatean irailaren 8an Ondar Fest jaialdia ospatuko da, Yako Debako Surf Eskolak eta Ondargain tabernak antolatuta. Besteak beste, SUP lasterketa, SUP yoga eta kontzertuak dakartza egitarauan. Ez ezazu galdu!\nEkitaldiz betetako abuztua Deban\nAbuztua musikaz blai dator Debara, hilaren 11an ospatuko den FederArteDebarock Festibalarekin. Jaialdi honek Debako surf kultura eta musika lotzen ditu: egunean zehar ur kirolak egiteko aukera izango da, eta gauean kontzertuak egongo dira Ondargain tabernan. Jaialdia Debako jaien atea ere izango da, San Roke jaiak 11an hasi eta 18arte luzatuko baitira.\nGutxi falta da Mallabiko jaietarako!\nDatorren abuztuaren 14tik 16ra bitartean Andra Mari Jaiak ospatuko dira Mallabian. Urtero bezala, egitaraua adin guztietarako ekitaldiz bete-beteta dator. Nabarmentzekoak dira, ohi den bezala, pilota partidak, bertsolariak, herri kirolak eta paella eta marmitako lehiaketak. Hauetaz gain kontzertuak, herri bazkaria, haur jolasak, kalejira, eta askoz gehiago egongo dira. Zatoz Mallabiko jaiak bizitzera!\nNao Victoria Mutrikura dator abuztuaren 15etik 9ra\nNao Victoria, Juan Sebastian Elkano marinel getariarrak munduari lehen bira emateko erabili zuen untziaren erreplika, Mutrikun egongo da porturatuta abuztuaren 15etik 19ra. Bisitak 4€ko prezioa du, eta gidatu gabea izango da. Informazio gehiago eta erreserbatzeko Nao Victoria Fundazioaren webgunean.\nHemen daude Mendaroko jaiak!\nBihar, uztailaren 25ean, hasiko dira Mendaroko Santana jaiak, eta uztailaren 29ra arte luzatuko dira, ekitaldiz betetako bost egunetan. Nabarmentzekoak dira aizkolari txapelketa eta danborrada, baina hauetaz gain kontzertuak, kalejirak, haur jokoak, pella lehiaketa, goitibera lehiaketa, eta beste askok girotuko dituzte jaiak. Ez itzazu galdu!\nHastear daude Soraluzeko jaiak!\nBihar hasiko dira Santiago eta Santanako jaiak Soraluzen, uztailaren 28a arte. Urtero bezala, zezenek, kalejirek, haurrentzako ekitaldiek, pelota partidek, kontzuertuek, bakailao lehiaketak, eta askoz gehiagok girotuko dituzte jaiak, danborrada ahaztu gabe. Ez itzazu galdu!\nErmuko Santixauak uztilaren 24ean hasiko dira ofizialki, baina badira egun batzuk jai giroa herrian sumatzen hasi dela. Kontzerkuak, pilota partidak, herri bazkariak, paella lehiaketa, dantzariak, txarangen kalejirak, sokamuturra, eta haur parkea, beste, izango dira Ermuko jaietaz gozatzeko abian jarri diren ekintzak. Ez galdu!\nHurrengo 20 elementuak » 1 2 3 4 5 6 7 ... 26


Arabako ‘Artadi’ upategia kudeatzen du. Mahastizain familia bateko laugarren belaunaldia da, eta honakoa lortu du: Robert Parkerren ‘The Wine Adovocate’ aldizkari ospetsuak ehun puntuak ematea.\nMahastizaintza eta Enologiako Teknikari Espezialista gisa trebatu zen Madrilen 1974an. Espainiar Estatuan antolatutako zen lehen edizioa zen, hain zuzen ere. Iruñean nekazaritza-perituen ikasketak egin ondoren, “saltsan honetan hasi nintzen”, dio, esatea gustuko duen bezala.\nFamiliaren ardogintza-ezagutza birraitonen eta birramonen aurretik ere badatorrela uste du, “eskualde horretan bertakoek ardoarekin lotura zuzena baitute. Upeltegi baten gainean jaioa naiz, dolareak zeuden etxe baten gainean. Ardoa usaindu dut txikitatik, Guardiako herri batean, non etxe guztiek upeltegia edo kalatua duten”, gogora ekarri du.\nHaurtzaroko oroitzapenak gogoan, mahats-bilketaren garaian ardo-koloreko kaleak datozkio burura. Mundu guztiak ‘el pisón’ izenez ezagutzen duen une hori da, hain justu. Bertan lehengusu, lagun eta familiartekoek parte hartzen zuten, uzta biltzeko une garrantzitsu horretan: “Lau prentsa zeuden uzta-biltzaile guztientzat. ‘Makila’ bat egiten zuten, prentsa bakoitzeko pegar batekin ordaintzen zuten formatua. Prozesua egindakoan, barruan zituzten hamasei litroak beraientzat geratzen ziren. Hori zen ordainketa”.\n1981ean lehen hektareak heredatu zituen. Garai hartan ‘Artadi’ kooperatiba zen eta hasieran dena mazerazio karbonikoan egiten zuten. Azken urte hauetan guztietan hainbat kontzeptu izan dituzte: 90eko hamarkadan ez zen ‘lursail’ izena hartu, baina baziren bertako haritz- egurrezko 350 edo 400 pegarra. “Milakoak gaindiezinak ziren”, dio mahastizainak.\nLehen ez zen hitzik egiten mahastizaintza iraunkorraz, ekologikoaz edo biodinamikoaz, egiteko “modu naturala” baitzen hura: “Anduiak gehiago zaintzen zituzten, inertziaz zen hori, forma naturala, hori zen mahastizaintza tradizionala”. 1992tik aurrera, berriz, upelak erosten eta hazkuntzak egiten hasi ziren. Bilakaera horretan guztian ezagutza eta kalitatea bermatu zuten, gainera. “Teknifikazioan eta profesionalizazioan irabazi dute”, azpimarratu du.\nEuskal ardoek jatetxetako kartetan duten presentziari dagokionez, bere iritziz, esaera zahar batek dioen bezala, “izenik ez duena ez da existitzen”. Hala dio López de la Callek ‘Arabar Errioxa’ markaz eta kartetan ikusten den apurraz itaundurik. “Hori da Arabako mahastizaintzaren errealitatea”, azpimarratu du. Izan ere, marka honen aldekoa da.\nNolanahi ere, berak ez dio inori errua bota nahi, baina ‘Arabar Errioxa’ zigiluarekin identifikatu nahi dugunean, ‘Errioxa’ markaren komunikazio-ahalmen indartsuak “posizionamendua desbideratzen du”. “Nahasmena” sortzen du kontsumitzailearengan. Hori dela kausa, nola hobetu ere argi ikusten du: berak ardoa “oso erraz” identifikatuko luke Arabako markarekin. “Horrek ahalegina, sakrifizioa edo dedikazioa behar du. Bide malkartsua da, baina hasten ez bagara, kontua ez da amaituko”.


Ordua: 08:00 - 14:00\nLandare Azoka - Bloga\nZuhaitzak, zuhaixkak, bonsaiak eta landareak izango dira protagonista 2019eko lehendabiziko azoka berezi honetan. Larunbat honetan, otsailaren 2ean Trianguloan hainbat postu egongo dira zuhaitzen inguruan.\nEuskal Herri osotik etorriko dira mintegiak, guztira 15 egongo dira Trianguloa plazan. 08:00etan hasiko dira goiztiarrenak beraien postuak jartzen eta 14:00ak arte egongo dira hor. Parte-hartzaileen artean, aipamen berezia merezi dute abendutik maiatzera bitarteko larunbatetan ere, hutsik egin gabe, Atadi kalean egoten diren mintegiek. Hala nola, Arakama Mintegiak (Zegama), Dorronsoro mintegiak (Ataun), Lasa mintegiak (Albiztur) eta Urkizu mintegiak (Anoeta). Izan ere, larunbat honetan ere hor izango dira beraien produktuekin, baina hori bai, ez ohiko beraien txokoan. Fruta arbolak (limoiondoak, laranjondoak, sagarrondoak…) baso landareak (pinuak, pagoak, haritzak…), apaingarriak, zuhaitzak eta zuhaixkak ekarriko dituzte larunbateko azoka berezira.\nEgun hau landare eta zuhaitz mota ugari ikusi eta erosteko aproposa izateaz gain, haiei buruzko zehaztasunak galdetzeko ere egokia da. Izan ere, gustura erantzuten diete mintegietako arduradunek bertaratutakoen kezka eta galderei.\nLandare ekologikoak eta bonsaiak ere\nJendeak gero eta garrantzia handiagoa ematen dio elikadurari eta honek duen jatorriari. Horren ondorio, azken urteetan indarra hartzen eta zabaltzen ari dira produktu ekologikoak. Hala, norabide eta helburu honekin bat eginaz, beste behin ere landare eta zuhaitz ekologikoen mintegi bat izango da aurtengo Zuhaitz azokan.\nZarauztik etorriko da Blasenea. Honek, mota ezberdinetako patatak ekarriko ditu nobedade gisara eta baita ere fruitu txikien zuhaixkak; mugurdiak, ahabiak eta masusta zuhaixkak. Antzinako barietateak gehientsuenak.\nJaponiatik datorren artea da bonsaiena, hau, zuhaitz eta landareak tamaina oso txikian haztean datza, eta horretarako, teknika ezberdinak erabiltzen dira. Zuhaitzaren azokan horrelakoak ikusteko aukera izango da, eta baita, landareak hazteko teknika berezi hau gertuagotik ezagutzeko parada ere. Irun Bonsai haztegikoak etorriko dira Tolosara, beraien produktuak aurkeztera. Irungo mintegi honek, bonsaiak saltzeaz gain, hauek nola zaindu behar diren ere erakusten du. Horretarako ikastaroak eskaintzen dituztelarik.\nLarunbateroko azoka ere hor\nTriangulo plazan soilik ez, udalerriko beste hainbat gunetan ere erosi ahal izango dituzte bisitariek, bertako produktuak. Alde batetik, Zerkausia, inguruko baserritarrek larunbatero bezala beraien produkturik onenak ekarriko dituzte, baratzetik zuzenean, edonork goza ditzan. Besteak beste, urte garai edo sasoi honetakoak: azaloreak, brokoliak, bruselako azak eta eskarolak. Bestetik, Berdura plazan, loreak eta landare haziak izango dira salgai. Azkenik, era guztietako produktuak eskuragarri izando dira Euskal Herria plazan.


[Herri kiroletatik] Euskal Herriko hiru txapelketa - - Tolosaldeko ataria\n[Herri kiroletatik] Euskal Herriko hiru txapelketa\nJoxe Anjel Sarasola 2016-09-29 11:40\nLarunbatean Euskal Herriko hiru txapelketa jokatu ziren, eta guztiak ordu berean. Larrabetzun trontza txapelketa mistoaren kanporaketa jokatu zen.\nEskualdeko bi bikote zeuden bertan. Alatzne Etxaburuak eta Santi Aizpuruak laugarren egin zuten, irabazlearengandik 29 segundora. Beraz, urriaren 12an Basaurin jokatuko den finalean egongo dira. Bertan egongo ez direnak Miren eta Jokin Garmendia baliarraindarrak izango dira. Trontzarekin arazoak izan ondoren, zortzigarren amaitu zuten.\nZarautzen 21 urte azpikoen harri jasotzaile txapelketa jokatu zen. Faboritoak jantzi zuen txapela, Mikel Lopetegik. Horrez gain marka berria jarri zuen zarauztarrak, 100 kiloko zilindro zaharrari eta harri kubikoari 62 jasoaldi eman eta gero. Handia egin zuen Lopetegik.\nAizarnazabalen, azkenik, lasto jasotze txapelketa jokatu zen. Azken urteetan bezala Joxe Martin Bustinza Tubi izan zen onena, 25 jasoaldi eta marka berria jarriz. Peio Argaia zizurkildarra bosgarren geratu zen, 16 jasoaldiarekin.\nAsteburu honi begira jarrita, Nafarroan, 3. Mailako Euskal Herriko Aizkolari Txapelkeatren finala jokatuko da Igantzin, larunbatean, 18:00etan. Sei aizkolari ariko dira lehian: Joxean Etxeberria, Oier Kañamares, Asier Pellejero, Eneko Saralegi, Aitor Urteaga eta Jokin Alkizalete asteasuarra. Bi lehenak bigarren mailara igoko dira. Azkenik, aipatu, igande arratsalde honetan, Altzagan aizkolariak eta harri jasotzailek egongo dira.


etorkizuna etorkizun: febrero 2016\nBis sextus dies ante calendas martii - errepikatu seigarren eguna martxoaren lehen egunaren aurretik. Eta Kristo aurreko 46. urtetik berrematen ari da operazioa, eguzkiaren inguruko lur planetaren ibilbide ez sinkronikoa orekatzeko.\nBadira bisurteei begira adur txarreko urteak direla dioten eta sinesten dutenak. Ni ez naiz horretaraino heltzen eta estatistiken ondorio hutsari egozten diot, Titanic itsasontzia 1912an hondoratzea, 1936an Espainiako faxistak altxatzea, Robert Kennedy eta Luther King 1968an eta John Lennon 1970esn erailak izatea... Eta abar, eta abar.\nOtsailaren 29an gaude eta bi milurte luzeko ohiturari jarraiki gaur ematen zaio eitea bisurteari. Egia esaten badizuet ez nago oso eroso aurtengo egun osagarriarekin, hogeita lau ordu gehiago baitauzkate politiko twiterzaleek euren matrakarekin gu bonbardeatzeko. Eta nahiko sufrimendua izan dugu iazko abenduaren 20tik (egia esan, lehenagotik ere) egutegi aleatorioa egun bat gehiago eskaintzen ibiltzeko. Halaber, Arnaldo Otegi agian kalean egongo zen gaur, bisurtekoan ez bageunde. Zorte txarra, beraz, 2016koa. Superstiziosoa?\nEtiquetas: 2016, Arnaldo Otegi, bisurtea\n"Paradisuko atean" nire antzezlanean zenduaren errautsak gordetzen zituen ontzia tanatorioko gelan bertan erori eta haize bolada arraro batek barreiatu zituen Miren Karmele Zuazubizkarren partikulak oro, auskalo zein tokietaraino, senitartekoen dolua areagotuz.\nIragan astean Punta Umbriako hondartza luzean nenbilen eguna urratu aurretik, ohi dudan moduan. Iluntasuna, bakardadea eta itsas-marruma nituen lagun. Nire begiak uhinek ekarritako bulto batean pausatu ziren. Eskuetan hartu eta kremaileraz itxitako poltsa bat zela ohartu nintzen eta jakin minak eraginda ireki egin nuen. Ontzi susmagarri bat zegoen barruan. Telefonoaren argiak lagunduta poltsan irakurri nuen: Servicios Funerarios San José. Tanatorios de Huelva S.A. Ontzia eskuetatik jausi zitzaidan.\nLurrekoa dena lurrera itzultzen dela oroitu nuen, itsasoak ez baitu berea ez den ezer nahi. Baina aldi berean pentsatu nuen ontzi hartako edukia zegokion hildakoaren senide gupida gabeak ezingo direla lasai bizi errauts anonimo haiei behar bezalako atsedena ematen ez dieten bitartean. Eta ontzirako erakutsi duten begirunea ikusita, luzerako daukatela iruditzen zait.\nEtiquetas: Paradisuko atean, Punta Umbria\n"Txerpolariak" idatziko zuen Augustin Anabitarte euskal idazle donostiarrak. "Compañía gimnástica, acrobática y mímica de don Rafael Díaz de Lisboa"ko artistak genituen Augustinen fikziozko protagonistak, herriz herri ari zirenak, euren arte xumea gogo-askatasunetik eskainiz. Gazte nintzela ezagutu nuen Anabitarte eta gizon librea genuela adierazi behar dut, gure haize-ontzi txikietan nabigatzen ari ginen bitartean hark irakasten zizkigun itsaso-teknikek ahalbidetutako askatasun hitzaren adierazpen osoan.\nAnabitarteren txerpolariak eta "La Bruja y Don Cristóbal. A cada cerdo le llega su San Martín"eko titiriteroak antzerakoak ditugu, batzuk eta besteak adierazpen libreko aldarrikapenean ari baitira, gogo eta gorputz-lotura guztien kontra. Nola arraio pentsa dezake inork izpirituari ateak jar dakizkiola? Buru motz batek edo sistema politiko sozial kirastu batek bakarrik har dezake gogorako atea fabrikatzeko erabakia. Eta buru gaixoek ordena naturala gainazpikatu egiten dute.\nTitere-estadium erraldoia bihurtu da politikako mundua eta panpina ustelduak botere guztiz ahaltsuaren eskuek mugitzen dituzte. Haize fresko libre garbitzailearekin datozkigun txerpolariak, aldiz, arriskugarritzat hartzen dituzte ezker-eskuineko buru oker sabel eskertuek. Eta auzipetu egiten dituzte, terroristak direlakoan. Baina ez, izuaren politika darabiltenak ditugu, bakar-bakarrik, terroristak.\nEtiquetas: acrobática y mímica de don Rafael Díaz de Lisboa, Augustin Anabitarte, Compañía gimnástica, La Bruja y Don Cristóbal. A cada cerdo le llega su San Martín, titereak\nUrkullu lehendakaria Bruseletik ibili da, altzairuko sektorea Euskadin jasaten ari den egoera latzak eroanda. Gurean oinarrizko industria-adar indartsu izandakoa azkenekoetan dago eta hiltzeko zoriango tratamendua behar du. Bruselan aringarriren bat eskain diezaiokete, azken hatsa oinazetan eman ez dezan. Heriotzaren ateraino eroan zuten berdintsuek seda lezakete orain gaixo terminala.\nAltzairuko euskal sektorea suntsitu egin da azken hogeita bost urteotan. Altzairu arruntaren 1975eko lehen errekonbertsioaren eta altzairu integralaren 1990ekoaren bitartez euskal siderurgia lehiakorraren eraikina birmoldatu zen, eta inork gutxik pentsatzen zuen orduan praktika liberalek zeharo jota utziko zutenik euskal ekonomiaren mendetako zutaberik garrantzitsuenetakoa. Baina hala jazo da, Europatik zuzendutako politika guztiz irrazionalen bidez, Europa Batua eta estatuen Europa proiektu\nkontrajarriak direla birfrogatuz.\nNoski, enpresarioek eurek ere zerikusirik izan dute galera berreskuraezinean, nahiz eta argudia lezaketen beraien diruarekin nahi dutena egiten dutela. Ni ez nago argudio horrekin ados, gizarte-erantzukizuna ere tartean baitago eta gobernu ez hain amore-emailerekin beste kuku batek kantatuko zuen orain. Ziurrenik, hil ezkiletako doinu ilunaren oihartzunik gabe.\nArgazkiak: steelworld.com eta JMVM\nEtiquetas: altzairua, Brusela, Europa, Urkullu


Bullet Proof Lovers taldearen emanaldia, Oñatiko gaztetxean - Goiena.eus\nBullet Proof Lovers (BPL) talde donostiarrak Oñatiko gaztetxeko agertokian jardungo du egubakoitzean, maiatzaren 12an; 19:00etan hasiko da kontzertua. Taldeak, bigarren diskoa aurkezteko antolaturiko biran sartu du Oñatiko emanaldia. | Ikusi handiago | Argazki originala\nShot through the heart bataiatu du BPL taldeak euren bigarren lana. Urte hasieran plazaratu zuten, ostera, aurkezpen bira egiteko asmotan. Gaurtik aurrera, zazpi kontzertu dituzte hitzarturik; Oñatiko emanaldiaz gain, hor daude Bilboko Kafe Antzokikoa, Iruñeko Nebula agertokikoa eta Donostiako Dabadabakoa.\nAEBetan produzituriko lana\nBonberenean grabatu dute diskoa; eta, ostera, AEBetan produzitu die Wyatt Funderburk musikariak. Taldekideen hitzetan, punk-rock doinuak erabat baztertu ez dituen arren, bestelako doinuak ere eskaintzen ditu lan berriak.


naiz: agenda - Victimas Club, Pop melodiak eta punk jarrera\nVictimas Club, Pop melodiak eta punk jarrera\nVictimas Club (Borja Treviño)\nVictimas Club taldeak disko berria kaleratu du egunotan, eta berau aurkezteko zuzeneko emanaldiak eskaintzen saiatzen ari dira Euskal Herrian zehar. Urtarrilaren 7an Gasteizko HellDorado aretoan eskaini behar zuten kontzertua bertan behera geratu eta gero, Bergarako Kartzela Zaharrean ariko da taldea urtarrilaren 15ean, larunbat eguerdiz, vermut zaporeko emanaldian. Emanaldia Txapa irratiak antolatzen du, eta sarrerak egunean bertan eskuratu ahalko dira gaztetxean bertan.\nGure musika eszenan aritutako musikariak biltzen dira Victimas Club talde berrian. Zakur zaharrak musika egitasmo berri batean murgilduak. Izan ere, rockaren pozoia behin dastatuz gero, zail egiten baita musika tresnak zintzilikatzea. Victimas Club taldearen zutabe nagusia Sumusion City Blues bandaren errautsetatik sortzen da, taldean arituriko Iñaki Urbizu ‘Pela’ (ahots nagusia), Joseba B. Lenoir (gitarra eta sintetizadoreak) eta David Marin (bateria) egitasmo berri bat martxan jartzean. Talde formazio osatuz, berriz, Jon Zubiaga ‘Osoron’ (baxua) eta Julen Postigo (pianoa eta sintetizadoreak) batu dira, boskotea osatuz.\n2019an hasi zen taldea lehen pausoak ematen, eta dagoeneko kalean dute iraupen luzeko lehen diskoa: ‘El castigo es colectivo’. Diskoa Duranan grabatua izan da Gakobeltz Hit Faktorian, eta soinu teknikari lanetan taldeko kide den Joseba Baleztena aritu da. Masterizazioa berriz Azkarateko Mamia Mastering estudioetan burutu da, Jonan Ordorikaren gidaritzapean. Musikalki rock giroetan dator Victimas Club banda, melodia popero eta punk jarreraz.


Legazpin soka-tira utzita, orain lokotx-biltzea | Xehe\nHasiera » Kondarrak » Legazpin soka-tira utzita, orain lokotx-biltzea\nLegazpiko alkate Kepa Urzelaik han azken hilabeteotan jokatu den soka-tiraren hurrengo kapituluaz esango zuenaren zain zegoen mundu guztia. Gipuzkoa eta Euskal Herriko begiak Legazpira so zeuden, aste luzez Legazpi Garbia plataformak antolatutako firma bilketa, boikot, manifestazio eta azkenik herri galdeketaren ondoren. Asko harrituko ziren Bilduko alkateak jakinarazi duenarekin. Aldiz beste asko, hondakinen %80 errez, merke eta garbi gaika biltzea posible dela etxean ikasi dugunok, pozik gaude errauskailuaren morroien erasoz sortutago giroari Legazpiko udalak aurkitu dion irtenbidearekin.\nZeren, oker ulertu ez badiogu, Legazpiko agintari nagusia (esateko modua da, edozein alkatek baino botere handiagoa daukate Diario Vascoko zuzendariak eta zer esanik ez administrazio kontseiluko kideek Legazpiko herritarren buruetan ere, donostiarrenetan bezala edo Irungoenetan) den Urzelairen ahotik udalak adierazi du apuntatu duela orain arte jokatutako kirolaren emaitza eta datozen hilabeteetan beste joko batean ariko direla herrian. Bukatu da soka-tira, batek hondakinen arazoari irtenbidea proposatu eta besteak ‘ez diat utziko, ez zaidak gustatzen, ez diat nahi’. Orain lokotx biltzeari ekingo diote, ea nork jasotzen dituen aurkariaren denbora berdinean birziklatzeko gai gehiago herrian dauden hondakinen artean. Bestela esanda, ea zeinek uzten dituen auzoko herriren bati oparitzeko zabor kutsakor gutxien.\nSei hilabete barru, emaitzak. Zeren eta azken asteotan Legazpitik Lezora, Bergaratik Zumaira eta Elgetatik Astigarragara zabaldu diren eztabaidetan emaitzek hartu baitute hasieratik zegokien tokia. Laster hedatuko da eztabaida beren eguneroko ohiturak ezertan aldatu gabe lasai ederrean biziko direla amestu nahiko luketen gainerako herritarrengana. Inork ez zigun agindu aldaketa ez erreza, ez motza izango zenik.\nLegazpin Atez Atekoa eta 5. edukiontzia batera sei hilabetez | Zero Zabor - [...] ARGIAn Pello Zubiria “Legazpin soka-tira utzita, orain lokotx-biltzea” [...]\nLegazpin abian da sistema mistoa | Zero Zabor - […] jarraipen batzordeak lortutako emaitzen balorazio orokorra egingo du. Hasi ra maiatzean “Legazpin soka-tira utzita, orain lokotx-biltzea” formulaz bataiatu genuen…


Emakumeak desagertzen direnean | por los derechos sexuales y reproductivos · sexu eta ugalketa eskubideen alde\nEmakumeak desagertzen direnean\nMónica Míguez Ricón, medicusmundi gipuzkoa\nBenedicto Manier-ek duela ez urte asko burututako eta genero biolentziaren hainbat modu dokumentatzen zituen ikerketa baten izenburua hartzen dut maileguan honi buruz erreflexionatzeko.\nCiudad Juárez-eko hilketa boladak, gatazka guneetan bortxaketa indiskriminatuak, sexu-organoen mozketak Afrikan, aukeratutako abortuak Indian, adingabekoen abusuak edo beraien bikoteen tratu txarrak Mendebaldean… Emakumeak biolentziaren biktima dira emakumeak izate soilagatik munduko edozein lekutan, edozein adinetan -bai eta jaio aurretik ere-, edozein izanda ere bizi duten egoera.\nHau ez da soilik guda-lekuetan edo garapen maila baxua duten lekuetan ematen. Askotan biolentzia hau itxuraz demokratikoak diren herrialdeetan ere ematen da, itxuraz hiritarren eskubideak ere babesten dituzten herrialdeetan. Honek edozein emakume, edonon bizi dela ere, beraien aurka biolentziak hartzen duen edozein formetara eta heriotzara arriskatzen dela ikustarazten digu. Biolentzia mota desberdinak, baina guztiak izendatzaile berdin batekin: gizon eta emakumeen arteko desberdintasunean oinarritzea, hau batzuek besteekiko duten menderapen eta kontrol mekanismo bat bezala azaltzen delarik.\nErrealitate hauek ikertzen dituztenek egindako salaketak erasotzaileei egiten zaizkienak baino urrunago doaz. Gizarte eta Estatu osora zabaltzen dira. Hauetariko batzuk, emakumeen aurkako biolentziaren zenbait formen onartze jakin batengatik; eta beste batzuk, itxuraz demokratikoa, ez dutelako betetzen pertsonen bizitzen bermatzaile bezala duten beharrarekin Eskubide Estatu bateko aurrebaldintza bezala.\nGehienetan legez kanpoko biolentzia baten aurrean gaude, baina “legeztatua”, erakundeek “onartutako zigorgabetasun” batean babestuz. Honek hau jasaten duten emakumeen agiriko babes falta suposatzen du.\nHala ere, eta herrialde askotan “normaltasunaren” barruan onartzen den arren, emakumeen aurkako biolentzia ez da zerbait “naturala” bezala hartu behar. Erauzi daitekeen eta erauzi behar den zerbait dela jakin behar dugu. Baina, hau gerta dadin, arazoaren ziora jo behar dugu; aurrez aipaturiko gizon eta emakumeen arteko desberdintasuna. Eta bertan eginkizun garrantzitsu bat dute gizarteek orokorrean eta Estatuko erakundeek bereziki.\nBi sexuen arteko desberdintasuna ezartzeko, emakumeekiko biolentzia desagertzea egingo duena, Estatuak eragin behar dituzten aldaketa garrantzitsuak eman behar dira. Emakumeen aurkako biolentzia ez da orain arte herrialde demokratiko gehienek martxan jarri duten bide polizial eta epailezkotik soilik konponduko.\nEstatu guztiek mota honetako ekintzen jarraipena ahalbidetzen dituzten zirkunstantziak erreproduzitzea posible egiten duen “zigorgabetasun” horren konplize izateari utzi behar diote. Zentzu honetan, Marcela Lagardek dioen bezala (gai honetan aditua), Estatuaren parte-hartze falta emakume eta gizonen berdintasunaren eta genero berdintasunaren eraiketa praktikoan modu aktibo batean laguntzen dute biolentzia honetan.\nHorregatik, eta pertsonen eskubideen bermatzaile izan behar dutelako, berdintasunaren eraiketa sozial baten arduradun bezala jaso behar dira, hain zuzen ere arazoaren arrazoi sakonenari aurre eginez, sexuen arteko berdintasunari. Honela, Estatuek emakumeen segurtasuna bermatu behar dute hala eremu publikoan nola pribatuan, emakumeak arrisku psikologiko, sexual, ekonomiko, laneko heziketako edo beste edozein moduko arrisku baten egoerara eraman ditzaketen, edota heriotza sor dezakeen edozein zirkunstantzia ekiditeko; gaur egun oraindik ere sarri gertatzen den zerbait.\nProzesu honetan sostengu gehien beharko dutenak, zalantzarik gabe, demokrazia eta garapena bermatu gabe dauden Estatuetako emakumeak izango dira, edozein motatako biolentzia jasateko arrisku handienean bizi direnak. Zentzu honetan, genero berdintasunerako borrokan egoera aurreratuagoan dauden herrialdeak, aldi berean, aspektu honetan atzeratuago dauden herrialdeen erreferentzi gisa balio beharko dute eta hauei lagundu beharko diete, honela, ahalik eta lehen, munduko edozein herrialdeetan kezkatu beharrik ez izateko emakumeen eskubideak ez errespetatzeagatik.\nEsta entrada fue publicada en junio 14, 2011 por ddssyrr.


Lidergoa, aldagelako lana eta gol fantasmak | Boligrafo gorria\nHasiera » Bilardorekin hizketan » Lidergoa, aldagelako lana eta gol fantasmak\nLidergoa, aldagelako lana eta gol fantasmak\nHemen ez da heroirik egongo Bilardoren ustez\n— Baina hi… hi, non sartu haiz!\nLogikoa, bi aste Txartelen gosaldu gabe eta Bilardok kargu hartu dit. Tarte honetan Realak Salamancari irabazi dio, lider jarri da; gero galdu du Levanteren kontra eta hirugarren tokira erori; larunbatean irabazi zion Cordobari etxean, eta lider da ostera.\n— Aspaldian ez nuen hainbeste konfiantza izan ekipoarekin.\n— Oraindik putak pasa behar dituk hik.\n— Zergatik ba? Ondo ari dira jokatzen-eta.\n— Ez duk joko kontua bakarrik: lider izaten jakin behar dik Realak. Ongi-gaizki, aurrean egoten. Tentsioa aguantatzen. Azken minutuetan ez larritzen. Lan asko zegok egiteko.\n— Ba niri aspaldiko inpresio onena ematen didate aurten.\nGaltzarbeko azkurak arindu ditu atzaparrarekin. Udazkeneko hotza ez da behar adinako etsai Bilardoren koadrodun alkandorako izerdi orban obalatuarentzat. Gero, aspaldiko erritualari segituko balio legez, hartu du uxuala tragoan, bota du korroskada eta esan du:\n— Inpresioak… —eta sakon hartu du arnasa. Aireak sudurzuloetan sartzean egiten duen soinuagatik antzeman diot katarro pixka batekin dagoela. Nola ez da egongo, ia azaroan alkandora hutsean eta mahukak bilduta etorrita— Ez hadi inpresioekin fida, galbidera eramango haute. Inpresioekin fidatuz gero, urriaren 17ko manifestazioa ere arrakasta hutsa izan zuan ezta?\n— Ez didazu ukatuko jende asko joan zenik.\n— Ez. Ez diat ukatzen Reala lider dagoenik ere.\n— Ba hori: Reala bigarren mailan zegok eta Otegi, Diez eta gainontzekoak kartzelan, hara.\n— Baina badago aldea: batzuek lider izan nahi dute, eta oraingoz badira; besteek lider izan nahi dute, baina ez diete uzten.\n— Bai, bai, egia…\n— Arrazoia ematen didazu beraz?\n— Konparazioa gustatu zaik antza denez. Utziko didak kale beretik jarraitzen: batzuk lider izatera iritsi dituk, eta hori ez didak eztabaidatuko, harrobia ondo zainduta; aldagelan lan handia egin dela sumatzen duk, denak dik itxura konpaktuagoa.\n— Ba, ezin dela gauza bera esan besteez.\n— Aldagelako lanean ari ziren ba horiek ere, atxilotu dituztenean.\n— Berandu. Luzapena iritsita.\n— Hobe orduan egitea, inoiz ez egitea baino. Eta hori ere ez diete utzi.\n— Baina horrela lan eginda, ez espero milagrorik. Hau ez duk Hustonen pelikula hura bezala: ez duk heroirik egongo partiduaren bukaeran. Berdinketa lortzeko ere… horixe, putak pasa beharra.\n— Eta, zure ustez zer da berdinketa kasu honetan? Gernikako Estatutua?\n— Bai zera, Bereziartua! Estatutua futbol hizkeran, gol fantasma bat duk. Edo, nahiago baduk, fantasma batzuek bakarrik ikusten duten gola.\n— Horretan bai, zurekin bat nator %100.\nMorena | 2009 urria 28 at 10:22\nLehenik eta behin atal zehatz honi buruzko aipamen txiki bat!Atzo sartu nintzen lehenengo aldiz blog hontan.Gainbegirada orokor bat eman eta gero, “Bilardorekin hizketan” bereziki gustatu zitzaidan!Oso modu interesgarria iruditzen zait hainbat gai lantzeko!\nBueno ta lausenguak alde batera utzita, ni testuko azken lerroekin geratzen naizela komentatzea!\nHor ote da bertoko ideia nagusia?\nGorka Bereziartua | 2009 urria 28 at 13:38\nAupa! Jo, ba eskerrik asko loreengatik: buketa bitan banatuko dut, erdia Bilardorentzako. Ideia nagusia? Zaila da astelehenetako tertulia horiek testuratzen; are zailagoa ideia nagusiren bat bilatzen; taxuzko ideiaren bat izaten ote dugun ere, zalantzak ditut!\nLa Pollaren itzulera zonbia\nZer egin Hitlerrekin meme digitalen garaian (Bruno Ganz hil dela-eta)\nAhozkotasuna | Garaigoikoa(e)k Bikoizketa vs. azpidatziak: debate antzu bat inoperantzia estaltzeko bidalketan


HEALTH NEWS ROUNDUP: ERREGULATZAILEEK ESPERO DUTE ASTE HONETAN AMERIKAR ZAHARRENTZAKO PFIZER BOOSTERS ONARTZEA; KANBODIAKO SAGUZAR IKERTZAILEAK COVID-19 ETA GEHIAGOREN JATORRIA JARRAITZEKO MISIOAN OSASUNA - OSASUNA\nNagusia Osasuna Health News Roundup: Erregulatzaileek espero dute aste honetan amerikar zaharrentzako Pfizer boosters onartzea; Kanbodiako saguzar ikertzaileak COVID-19 eta gehiagoren jatorria jarraitzeko misioan\nHealth News Roundup: Erregulatzaileek espero dute aste honetan amerikar zaharrentzako Pfizer boosters onartzea; Kanbodiako saguzar ikertzaileak COVID-19 eta gehiagoren jatorria jarraitzeko misioan\nBiosimilarrak organismo bizidunekin egindako droga biologikoen bertsio merkeagoak dira. Factbox - Pfizer eta BioNTech koronabirusaren mundu osoko zabalkundearen berri eman zuten astelehenean COVID-19 txertoak erantzun immunologiko sendoa eragin zuela 5 eta 11 urte bitarteko haurren artean, eta haurretan tiroa erabiltzeko baimena eskatzeko asmoa dute. Estatu Batuetan, Europan eta beste leku batzuetan adin tarte hori lehenbailehen.\nErregulatzaileek aste honetan amerikar zaharrentzako Pfizer boosters onartzea espero dute\npunch gizon batek lortuko al du 2. denboraldia?\nAEBetako erregulatzaileek Pfizer Inc / BioNTech SE COVID-19 txertoaren hirugarren hobekuntza baimentzea espero dute aste hasieran, gobernuak aste honetan bertan gobernuak ostiralerako zabaldu ditzan espero bezala. Elikagaien eta Drogen Administrazioak gutxienez talde honi egindako keinuak emango ditu asteazken arratsaldean aurreikusitako AEBetako Gaixotasunen Kontrolerako eta Prebentziorako Zentroetako aholkularien bilera aurretik. CDC panelak planoak nola administratuko diren gomendio zehatzagoak eztabaidatuko ditu.\nKanbodiako saguzar ikertzaileak COVID-19ren jatorria jarraitzeko misioan\nIkertzaileak Kanbodia iparraldeko saguzarren laginak biltzen ari dira koronabirusaren pandemia ulertzeko asmoz, duela hamarkada bat animalietan oso antzeko birusa aurkitu zuten eskualdera itzuliz. Herragintzako saguzarren bi lagin 2010ean bildu ziren Laosetik gertu dagoen Stung Treng probintzian eta Phnom Penheko Institut Pasteur du Cambodge (IPC) izozkailuetan mantendu ziren.\nMirati Therapeutics-ek Meek industriako beteranoa hartzen du zuzendari nagusi\nMirati Therapeutics Inc-ek David Meek industriako beteranoa izendatu du astelehenean zuzendari nagusi gisa, minbizia tratatzeko etorkizun handiko hautagaien garapenarekin aurrera egin ahala. 58 urteko Meek enpresako zuzendaritzan sartuko da eta 2012tik Kaliforniako Mirati enpresako presidente eta zuzendari nagusi Charles Baum ordezkatuko du.\nIndonesiak urtean COVID-19 kasu gutxien ematen ditu urtean baino gehiagotan\nAstelehenean Indonesiak eguneko 1.932 koronabirus infekzio berri eman zituen, 2020ko abuztuaz geroztik txikienak, herrialdeko COVID-19 lantaldearen datuek erakutsi zuten, 166 heriotzekin.\nTailandiak COVID-19 txertoaren metodo alternatiboa probatzen du hornidura luzatzeko\nTailandiako medikuek COVID-19 booster jaurtiketak azalaren azpian ematen hasteko baimena eman diete, giharrei injektatu beharrean, funtzionarioek astelehenean esan zutenez, immunitatea indartu eta txerto hornidura luzatzeko ahaleginean. Anutin Charnvirakul Osasun ministroak esan du medikuak joan den hilean https://www.reuters.com/world/asia-pacific/thailand-explore-injecting-coronavirus-vaccines-under-skin-2021-08-19-ko medikuak aztertzen hasi ziren metodoa, profesional medikoen nahierara erabil liteke, baldin eta frogek lagunduta.\nCVS Health-ek 25.000 kontratatuko ditu gripearen denboraldia baino lehen, COVID-19 sustatzaileak\nCVS Health Corp-ek astelehenean esan zuen 25.000 lan kliniko eta txikizkako lanpostu beteko zituela gripearen denboraldia baino lehen eta Estatu Batuak booster COVID-19 txertoak administratzeko prestatzen ari diren bitartean. Konpainiak esan du eskuragarri dauden lanpostu gehienak lanaldi osoko, lanaldi partzialeko eta aldi baterako baimendutako farmazialari, farmazia teknikari eta erizainentzako direla, eta gaineratu du bere bila dabilen txikizkako dendak kudeatzen laguntzeko langileen bila ere ari zela.\nKoronabirusaren zintarriak altxatzeko helburu datarik ez dagoela dio Alemaniako gobernuak\nAlemaniako Gobernuak ez zuen coronavirusarekin lotutako urruntze sozialeko araudia kentzeko ez zuen inolako datarik ematen, negu honetan pandemia nola garatuko zen ziurtasunik ez zegoelako, bozeramaile batek esan zuen astelehenean. Alemaniak 3.736 koronabirus infekzio berri jakinarazi zituen astelehenean eta zazpi eguneko intzidentzia tasa 100.000 pertsonako 71 izan zen, Robert Koch Institutuak gaixotasun infekziosoen arabera.\netxeko drama gozoa\nAEBetako FDAk Roche-ren begi botikako drogaren lehen aurkari biosimilakoa onartzen du\nAEBetako Elikagaien eta Droga Administrazioak astelehenean onartu zituen Samsung Bioepis Co Ltd Hego Koreako sendagaiak eta Biogen Inc-ek Roche Holding AG-ren Lucentis superprodukzioaren aurkako aurkari biosimilakoa. Biosimilarrak organismo bizidunekin egindako droga biologikoen bertsio merkeagoak dira.\nFactbox - Koronabirusaren mundu osoko hedapenari buruzko azkena\nPfizerrek eta BioNTech-ek esan zuten astelehenean COVID-19 txertoak erantzun immunologiko sendoa eragin zuela 5 eta 11 urte bitarteko haurrengan, eta Estatu Batuetan, Europan eta AEBetan adin tarte horretan haurrentzako tiroa egiteko baimena eskatzeko asmoa dute. beste nonbait lehenbailehen. Heriotzak eta infekzioak\nPfizer / BioNTech-ek dioenez, datuek COVID-19 txertoa segurua eta babesgarria erakusten dute umeengan\nPfizer Inc-ek eta BioNTech SE-k esan zuten astelehenean COVID-19 txertoak erantzun immunologiko sendoa eragin zuela 5 eta 11 urte bitartekoen artean, eta Estatu Batuetan, Europan eta beste leku batzuetan adin tarte horretako haurrengan txertoa erabiltzeko baimena eskatzeko asmoa dute. ahal bezain laister. Konpainiek esan dutenez, txertoak erantzun immunologikoa sortu du 5 eta 11 urte bitarteko haurren artean II / III faseko saiakuntza klinikoan, 16 eta 25 urte bitartekoen artean aurretik ikusitakoarekin bat. Segurtasun profila, oro har, adin nagusiko taldearen parekoa zela esan zuten.\nHezkuntza Kirolak Finantzak Artea Eta Kultura Zientzia Eta Ingurumena Ekonomia Eta Enpresa Garbitu Pribatutasun Politika Politika Beste Batzuk\nGoogle gune zaharrak berri bihurtu\nhaida eta erretuko\nhyun bin eta abestia hye kyo


2011ko irailaren 20ko akta | Lezo.eus\n2011ko irailaren 20ko akta\n1.- Egoki irudituz gero, 2011ko irailaren 6an egindako bilkurako akta onartzea.\n2.- Papresa SAUk, AOU 25 Papresa eremua urbanizatzeko jarduketa programa onartzeko proposamena (2011H0430001).\n3.- 1 Sektoreko bigarren faseko urbanizazio-obrei dagokion 19. ziurtapena onartzeko proposamena (2009H0120001).\n4.- 41. fakturen zerrenda onartzea (2011KO110008).\n5.- Udal honetan hutsik dauden 4 administrari plaza betetzeko onartutako oinarrietako 6. eta 9. puntuak aldatzea (2011PE090001)\nLezon, 2011ko irailaren 20an, asteartea, 8:00etan hasi du Tokiko Gobernu Batzarrak BILKURA, ohikoa egiteko xedez udaletxeko gobernu batzar aretoan, lehen deialdian, Ainhoa Zabalo Loyarteren lehendakaritzapean, Eneko Lartige Zabaleku, Ainhoa Intxaurrandieta Ezkurra eta Angel Portugal Formoso bertan direlarik.\nPAPRESA SAUk AOU 25 PAPRESA eremua Urbanizatzeko Jarduketa Programa aurkeztu du Lezoko Udalak onar dezan.\nHorri buruz egindako txosten teknikoa eta juridikoa ikusirik, Hirigintza eta Ingurumen Zinegotzi Delegatu honek proposaturik, Tokiko Gobernu Batzarrak ondorengo erabakia hartu du:\nBAT: PAPRESA SAUk aurkeztu duen AOU 25 PAPRESA eremuari dagokion Urbanizatzeko jarduketa-programari haserako onarpena ematea, ondorengo baldintzarekin:\n1.- “Zonificación Pormenorizada” deritzon I.5. planoan “b” partzela industrialaren ordenazio xehakatua ez dator bat Plan Orokorreko 3. liburukian 25 H.I.U. Papresa eremurako zehazten den kalifikazio xehatuarekin, industria partzela eraikigarri eta ez-eraikigarriaren arteko mugaketari dagokionean. Indarrean dagoen mugaketa Plan Orokorrean jasotzen dena da eta aldatu nahi balitz xehetasun azterlan bat aurkeztu beharko litzateke.\n2.- Urbanizazio proiektuan behar bezala justifikatu beharko dira azpiegitura berrien hartuneak eta bereziki ur hornidurarena, proposatzen den Gabiria baserrira doan hodira egindako konexioak ez dirudielako bideragarria. Gainera telekomunikazioa azpiegiturak zehaztu beharko dira ez baitira grafikoki aurkeztu.\n3.- Urbanizazio proiektuan Darieta inguruan dauden hiriko espazio libreetarako eta ekipamendu komunitariorako lursailetan Plan Orokorrak ezartzen duen parke publikoa gauzatzeko egin beharreko lanak jasoko dira eta lanok, nahiz exekuzio unitate osoan egin beharrekoek, Lezoko Planeamendu Subsidiarioen 27. Aldaketaren Ingurumenaren Eraginaren Baterako Ebaluazioaren ondorioz ezarritako ingurumen zehaztapenak bete beharko dituzte.\n4.- Jarduketa programa izapidetu ahal izateko programak jarduketa integratuari dagokion eremua urbanizatzeko kalkulatzen duen kostuaren % 1eko bermea jarri beharko da administrazioaren kontratuei buruzko legerian onartutako edozein eratan.\nBI: Gestio Dokumentua hau jendaurrean jartzea 20 egunez, Gipuzkoako aldizkari ofizialean eta hedadura gehien duen egunkarian edo egunkarietan argitaratu ondoren, nahi duenak aztertu eta alegazioak egin ditzan.\nHIRU: Erabaki hau Errenteriako Udalari eta Jarduketak eragindako ondasunen eta eskubideen titularrei jakinaraztea\nU.T.E. Sector S-1 (2.fasekoak) aurkeztu du Lezoko 1 Sektoreko bigarren faseko urbanizazio-lanei dagokien 19. obra-ziurtapena.\nBAT: Aurkeztutako 19. ziurtapena onartzea, 83.537,18 € delarik, eta aipaturiko urbanizazio lanei dagozkiolarik, (ADO 99– 666).\nBAT: Ontzat hartzea ondorengo faktura zerrenda:\nAurreko Tokiko Gobernu Batzarra geroztik emandako dekretuak ikusi dira.\nAurrez batzarkide guztien adostasunarekin urjentzia onartu da eta gai zerrendan ez dagoen ondorengo gaia eztabaidatu eta erabaki da.\nTokiko Gobernu Batzarreak 2011ko uztailaren 26an eta 29an egindako bilkuretan, Udal honetan hutsik dauden 4 administrari plaza lehiaketa-oposaketaz betetzeko, oinarriak onartu zituen.\n2011ko irailaren 15ean, Administrazio Erregistroaren eta Toki Arabidearen Zuzendariaren idatzia jaso dugu, onartutako oinarriei hurrengo oharpen hauek eginez:\n1.- Seigarren oinarriak aipatzen duen 994/1999 Errege Dekretua, 15/1999 Lege Organikoa garatzeko Erregelamendua onartzeko abenduaren 21eko 1720/2007 Errege Dekretuak indargabetzen duela.\n2.- Oposizio faseko laugarren ariketako zati bat, elkarrizketa pertsonala egitea, ezin duela proba kanporagarria izan.\nBAT: Tokiko Gobernu Batzarrak, 2011ko uztailaren 26an eta 29an onartu zituen oinarrietako hurrengo puntuak aldatzea:\n- Seigarren puntua (Norberen datuak), “ekainaren 11ko 994/1999 Errege Dekretua” dioen tokian, “15/1999 Lege Organikoa garatzeko Erregelamendua onartzeko eman zen abenduaren 21eko 1720/2007 Errege Dekretua” jartzea.\nBederatzigarren puntua (Oposizio fasea), laugarren ariketan ez da elkarrizketa pertsonalik egingo.\nBI: Aldaketa hauek Gipuzkoako Aldizkari Ofizialean eta Udaletxeko iragarki taulan argitaratzea.\nAlkate-lehendakariak, aztertzeko ziren gai guztiak aztertu ondoren, 8:50 orduetan eman dio buru bilkurari. Idazkari naizen aldetik, akta 930.508tik 930.511ra zenbakiak dituzten orri ofizialetan jaso eta sendespena ematen diot, nik eta bilkuran izandiren zinegotziek izenpetu dugun akta honi.\nAr, 2011-09-20 12:00


Mendiko larreen bioaniztasuna ezagutzeko ibilaldi neurtua egingo dute Pagoetan - Aia - Karkara.eus\nMendiko larreen bioaniztasuna ezagutzeko ibilaldi neurtua egingo dute Pagoetan\nKarkara 2019-05-07 15:30\nHiru orduko ibilaldia izango da, Aitor Salaberria adituaren eskutik.\nMendiko larreen bioaniztasuna ezagutzeko doako ibilaldi gidatuak egingo dira Gipuzkoako Natura Parkeetan, Aitor Salaberria adituaren eskutik. Lehenbiziko igande honetan izango da, maiatzak 12, Pagoeta Natura Parkean.\nGoizeko 10:00etan hasiko da ibilaldia Aiako erdiguneko kotxeen aparkalekutik. Aia - Pagoeta gaina - Aia izango da ibilbidea, 13:00ak aldera amaituko da. Antolatzaileek arropa eta oinetako egokiak eta hamaiketakoa eramatea gomendatu dute. Izena aurretik eman beharko da.\nProiektu horrek, Europa mailan oso mehatxatuta dauden mendiko larreak kudeatzeko eta kontserbatzeko oinarriak ezartzen ditu. Habitat ezberdinen eta bertan bizi diren espezieen babesa bermatuz. Mendiko larreetan kudeaketa integratu eta jasangarrirako, lur-jabeak, erabiltzaileak, naturaguneetako kudeatzaileak, adituak eta tokiko eragileak inplikatuz.


Galdamesko Udala - Hamar urte folkean\nHamar urte folkean\nErritmo euskaldunak, zeltak eta afrikarrak Galdames Folk jaialdiaren hamargarren urteurrena ospatzeko Galdames udalerria aurtengo Galdames Folk jaialdiaren hamargarren edizioa ospatzeko prestatzen ari da.\nNazioarteko jaialdia da, urtetik urtera Euskal Herritik eta musika tradizio handiko beste lurralde batzuetatik datozen folk talderik onenak biltzen baititu. Duela hamar urte egin zen lehenengoz jaialdia, eta dagoeneko erabat finkatuta dago Euskadin. Gainera, nazioarte mailan ere ezaguna da. Enkarterriko udalerri horretako Udalak, jaialdiko egitaraua prestatzerakoan, kalitate\neta ospe handiko taldeak ekartzearen alde egiten jarraitzen du, eta horretan euskal folkak ere badu bere txokoa.\nGaldames Folk-en hamargarren edizioa urriaren 14an eta 15ean izango da San Pedro plazan, gaueko 22:00etatik aurrera. Aurrekontuan egindako murrizketek izan dute eragina jaialdian ere; dena dela, egitarau erakargarria prestatu dute. Murrizketa horiek gorabehera, Udaleko Kultura Sailak apustu sendoa egin du parte hartuko duten taldeen kalitate mailari eusteko, euskal taldeen presentzia erekontuan hartuta. Kasu honetan, Xabi Aburruzagak emango dio hasiera jaialdiari, Guinea Bissau,Eskozia eta Irlandatik iritsiko diren nazioarteko beste talde batzuen aurretik.\nGaldames Folk, beraz, urriaren 14an hasiko da, gaueko 22:00etan. Euskal folk musikarekin hasikoda, Xabi Aburruzaga & Band taldearen eskutik, eta, gainera, bere azken lana aurkeztuko du bizkaitarrak jaialdian. Trikitilari horrek ibilbide luzea du musikan, eta berezko estiloa sortu du trikitixa beste musika tresna batzuekin nahastuta. Ondoren, Eskoziako Skerryvore taldearen eskutik nazioarteko soinuak entzungo ditugu ostiral gauean. Talde horretako gaitek, biolinek eta soinuek\nbat egingo dute funky erritmoekin eta abesti kartsuekin, taldeko abeslari nagusi Alec Dalglishen ahotsaz lagunduta.\nOstiral gauean, 23:15ean, aurreko jaialdietan egin bezalaxe, Zilarrezko Alboka banatuko da musikaren eta kulturaren alde egindako lana eskertzeko. Aurreko urteetan, honako hauek jaso izan dute saria: Kepa Junkerak, Juan Mª Beltránek, Ibon Koteronek, Aurora Beltránek, Amaia Zubiriak edo Joseba Martínek. Urte honetan, saria Jose Luis Ansorenarentzat izango da. Ansorenak Musikaren Euskal Artxiboa ERASBIL sortu zuen eta bere bizitza musikan dihardun.\nLarunbatean, urriak 15, Nino Galissak, Griots familian jaiotako Guinea Bissauko gazteak, emango dio hasiera aurtengo Galdames Folk jaialdiari. Nino Galissaren tradizioak bere aita eta anaiarrebengan du jatorria. Bere musikari guztien laguntzaz, honako gai hauek jorratuko ditu kreoleraz, mandingaz, portugesez edota gaztelaniaz: gizarteko arazoak, klaseen arteko ezberdintasuna eta maitasuna eta bakea.\nNazioarteko jaialdiaren amaiera Brian Finnegan Big Band taldearekin iritsiko da. Talde hori entzutetsua da Irlandako musikan egiazko aitzindarietako batzuk direlako. Brian Finnegan txistularia da talde horretako buru, eta berak jarriko ditu erritmoa, gitarra soinuak eta musika ahalmen handia, Irlandako musikaren indarraz baliatuz, Galdames Folk jaialdia ixteko.\nGainera, larunbatean, eguerdiko 11:30etik 13:30era, udaletxeko Kultura Gelan, haurrentzako tailerrak egingo dituzte, musika tresnak egitearekin zerikusia dutenak. Nagusienentzat txalaparta tailerra emango dute 13:00etatik 14:30etara.\nX. Nazioarteko Folk Jaialdirako sarrera doakoa izango da, eta helburua folk musika zabaltzea, Enkarterri eskualdea ezagutaraztea eta erakusleiho funtzioa egitea izango da, ez bakarrik talde euskaldunentzat, ezpada baita urrutiko beste herrialde batzuetatik datozen nazioarteko taldeentzat ere. Horren adibide da jaialdiak urtetik urtera duen harrera; izan ere, milaka eta milaka pertsona bertaratzen dira, folka gustuko duten pertsonak, Euskal Herrikoak nahiz munduko beste lurralde batzuetatik datozenak.\nHamar urtez jaialdia egin ondoren, Galdameseko Udalak ekimen honen helburu nagusienetariko bat lortu du, hots, udalerria eta Enkarterri munduko hainbat herrialdetan ezagutaraztea, eta folkak batzen dituen eta jatorri ezberdina duten milaka\neta milaka pertsona Galdamesen biltzea.\nInformazio gehiago nahi izanez gero, Galdameseko Udaleko web gunera jo dezakezue\n(www.galdames.org); bestela, mezu elektronikoa bidali honako helbide honetara:


Elizalde Herri Eskolan matrikulazioari buruzko bilera egingo dute : Oarsoaldeko Hitza\nElizalde Herri Eskolan matrikulazioari buruzko bilera egingo dute, asteartean\nDatorren astelehenean hasiko da aurrematrikulazio epea. Elizalde Herri Eskolak nondik norakoak azalduko ditu asteartean, bilera batean.\nDatorren astelehenean —hilak 17— hasiko da aurrematrikulazioa egiteko epea, hilaren 28ra arte.\nHori dela eta, Elizalde Herri Eskolak bilera antolatu du, matrikulazioari buruzko informazioa emateko asmoarekin. Datorren asteartean —hilak 18— izango da bilera hori, ikastetxeko Haur Hezkuntzako eraikinean. 17:00etan jarri dute hitzordua.


Gipuzkoa Zutik: “Gure aldarrikapena entzun arte ez gara mugituko, errauskegirik ez inon!” | Borroka Garaia da!\nGipuzkoa Zutik: “Gure aldarrikapena entzun arte ez gara mugituko, errauskegirik ez inon!”\nPosted by saretik 02/06/2016\nPasa den igandean Erraustegiaren Aurkako Mugimenduak osasunaren alde eta erraustegiaren aurkako giza-katea burutu zuen. Gipuzkoarren erantzuna erabatekoa izan zen (Informazio gehiago: klik). Arratsalderako berriz beste deialdi bat egina zegoen, Gipuzkoa Zutik-ek deituta hain zuzen.\nArratsaldeko 16:00etatik Gipuzkoa Plazara gerturatzeko deia egin zen eta helburu nagusia bertan geratzea zen, data amaierarik gabe. Gipuzkoa Plazan lo egitea izan zen lehenengo erabakietako bat. Horrekin batera, dinamika indartzeko beharrezkoak diren hainbat lan talde sortu ziren: komunikazioa, formakuntza, logistika, dinamizazioa… momentuz ostiralera arte.\nErraustegiaren aurkako dinamika iraunkorra martxan jartzea da Gipuzkoa Zutik deialdiaren helburua, baina lehen asanbladetan argi gelditu zen, erraustegia politika egiteko modu baten sinbolo gisa ulertzen dela, gizarte eredu baten ondorioetako bat dela.\nEkimen honetan geroz eta gipuzkoar gehiago ari dira parte hartzen. Egunean zehar ekimenak egiten dihardute, beti ere zergatik dauden bertan ongi adieraziz. Bisitak ere azpimarratzekoak dira: ELA eta LABeko ordezkariak, Ekai Txapartegi (Zero Zabor komunikazioa: estrategia eta baloreak), “Belartza 2 gelditu” plataformako kideak, Igor Meltxor (“Gestión a la vasca” liburuaren egilea), Pello Zubiria “Erraustegia eta eredu soziala” hitzaldia eskaintzen…\nAsteazkenean Donostiako Gipuzkoa plazan tentsioa somatu zen ordea. Gipuzkoa Zutik-en kanpaldiak laugarren eguna hasi berria zuenean, Donostiako Udaltzaingoa eta Ertzaintza gerturatu, kanpaldia suntsitu eta hustu egin zuten. Bertan bilduta zirenak desalojatu zituzten. Gunea hustu arren, igande arratsaldean abiaturiko dinamika ez dutela etengo adierazi zuten atzo. Bulerrabarrean batu ziren eta bertan asanblada jendetsua egin ondoren, arratsaldeko 19:00etarako biltzeko deia egitea erabaki zuten: “Gure aldarrikapena entzun arte ez gara mugituko. Arratsaldeko 19:00etako asanbladan jendetza bildu behar gara! Ez gaituzte geratuko! Erraustegia geratzera goaz!”\nGoizean kanpaldia hustu eta Boulevardera joan ostean, 18:30ean bilduta Gipuzkoa Plazara itzultzea erabaki zuen Gipuzkoa Zutik mugimenduak. Elkano kalean Ertzaintzarekin egin zuten topo, lurrean eseri ziren mobilizazioan parte hartzen ari zirenak eta tensio uneak izan ziren agenteak pertsona bat lurretik altxatzen saiatu zirenean. Atxiloketak huts egin ostean ertzainek atzera egin zuten eta azkenerako bidea libre utzi. Kantuan itzuli zen Gipuzkoa Plazara han bildutako jendetza.\nBerriz ere Gipuzkoa Plazako inguruetan lo egin dute hainbat lagunek. Goizeko 8:00etan Foru Aldundiaren aurrean bildu eta kazerolada baten bidez esnatu dituzte plaza eta kaleak Gipuzkoa Zutik mugimenduko hainbat kidek. Ertzaintza agertu da eta 10:00ak aldera Ertzaintza kanpaldian dagoen jendea banaka ateratzen hasi da eta bi atxiloketa egin ditu.\nLekukoek informatu dutenez, 50 agentez osatutako dispositiboa agertu da gaur goizean Gipuzkoa Plazan. Igandetik bertan daudenak lurrean jesarri dira eta “hemen gaude bizitzaren alde” eta “errausketarik ez!” bezalako aldarrikapenak egiten hasi dira.\n“Eserita geunden jendea baino gehiago ziren beraiek” azaldu du kanpaldian parte hartzen ari den pertsona batek. Lurrean zeuden bi lagun hartu eta polizia autoetan sartu dituzte. Hasieran atxilotuta eraman dituztela informatu da baina plazatik zehaztu dutenez, identifikatzeko eraman ditu polizia autonomikoak. Ondoren joan egin dira plazatik.\n11:30 inguruan baieztatu da atxilotuta daudela. Beraien abokatuarekin hitz egin ostean baieztatu da “agenteei desobeditzea” leporatzen dietela. Atxiloetuek uko egin diote ertzainen aurrean deklaratzeari eta 13:10ean konfirmatu da biak aske geratu direla. Polizia-etxean identifikatu dituzte, eta epaiketa azkarra egingo diete, “datozen egunetan”. Mugimendua “kriminalizatu” nahi izatea egotzi diete kanpaldiaren antolatzaileek agintariei.\nArratsalderako egitaraua osatua\nGaur (ekainak 2), arratsaldeko 18:00etan berriz ere Gipuzkoa Plazara agertzeko deialdia egin dute, mobilizazio bat egitea aurreikusten da. Ordu berean, Igor Meltxor kazetariak Gestión a la vasca liburuari buruzko hitzaldia emango du. 19:00etan, aurreko egunetan bezala, asanblada orokorra egingo da. Kontzertuak eta bestelako ekintzek osatuko dute Gipuzkoa Zutik ekimenaren bosgarren eguna.\nGoizeko bi atxiloketen ondoren prentsaurrekoa eskaini du Gipuzkoa Zutik mugimenduak: “Gure aldarrikapena entzun arte ez gara mugituko. Bizitzaren aldeko mugimendua gara, eta bizitza ezin da desalojatu”.\nPosted in: Euskal HerriaTagged: Gipuzkoa zutikPermalinkIruzkin 1\nOne thought on “Gipuzkoa Zutik: “Gure aldarrikapena entzun arte ez gara mugituko, errauskegirik ez inon!””\nAgurtzane -k dio:\nGrandes Gipuzkoa Zutik\n← Nadie nos dará un cambio\nCultura y rebelión: Crítica de la capitalidad donostiarra de la cultura →


Hiltzaile iheskorraren erradiografia | Gizartea | Berria\nHiesa, 40 urte. GIBaren ezaugarriak\nEzaugarri bereziak ditu GIB birusak, hiesaren eragileak. Abiada bizian ugaltzen eta eraldatzen den patogenoa da, eta horrek zaildu egin du urteetan haren kontrako tratamendua. Hala ere, badira birusari aurre egiteko bideak, eta gero eta gertuago dago txertoa ere.\nHiesa eragiten duen birusa GIB edo Giza Inmunoeskasiaren Birusa da, retrobirus motakoa. Beste askok bezala, egitura sinplea du: proteinaz osatutako geruza edo kapside bat, eta barruan, birusaren genoma. RNA kate baten bi kopiak osatzen dute informazio genetiko hori. Horrez gain, ordea, badu beste ezaugarri bat ere: retrotranskriptasa izeneko enzima bat. Birusaren RNA kopiatzeaz eta DNA bihurtzeaz arduratzen da enzima hori. Birusaren DNA itsatsia gelditzen da infektatutako gizakien zeluletan, eta hor gera daiteke ezkutatutarik, denbora luzez.\nGIBak suntsitu egiten du immunitate sistema. Zehazki, odoleko zelula mota bati egiten dio eraso: CD-4 linfozitoei. «Zelula horiek dira gure defentsen eta immunitate sistemaren orkestra zuzendariak». Horrela definitzen ditu CD-4 linfozitoak Ignacio Lopez Goñi mikrobiologoak, Virus y pandemias liburuan (Birusak eta pandemiak). GIB birusa zelula horietan sartu eta parasitatzen ditu: birusaren DNAk bat egiten du zelularen kode genetikoarekin, eta birus gehiago sortzen ditu. Prozesu horretan, baina, CD-4 linfozitoa suntsitu egiten du birusak. Azkenerako, zelula horien kopurua zeharo murrizten da, eta GIBdunak defentsarik gabe gelditzen dira. Immunoeskasia egoera hori baliatzen dute bestelako mikroorganismoek (beste birus batzuek, bakterioek, onddoek...) ugaltzeko eta infekzio gehiago eragiteko: tuberkulosia, pneumonia, salmonelosia, kandidiasia... Pertsona osasuntsu baten immunitate sistemak aurre eginen lieke infekzio horiei, baina GIBaren eraginez, hilgarri bihurtzen dira.\nEz. Gaitzak hiru fase ditu: fase akutua, latentzia fasea eta hiesa. Birusaz infektatu eta berehala hasi ohi da lehen fase akutua. Zenbait astez edo hilabetez, gripearen antzeko sintomak izan ohi dituzte GIBdunek: nekea, giharretako mina, sukarra, ondoeza... Hori igarota, baina, bigarren fasea hasten da, birusa latentzian edo egonaldian dagoen hori. Aparteko sintomarik gabe igarotzen da, eta infektatu askok ez dute ezer antzematen. Urteetan luza daiteke latentzia aldi hori. CD-4 linfozito kopurua zeharo murriztu eta, immunoeskasia baliatuta, bestelako infekzioak agertzen direnean hasten da azken fasea: hiesarena.\nGaur-gaurkoz, senda ezinezko gaitza da Hiesa. Badira, hala ere, osatzea lortu duten kasu bakan batzuk. 2007an, GIB birusaz infektaturiko norbait inoiz sendatu izanaren lehen kasuaren berri eman zuten: Timothy Ray Brown zen, Berlingo gaixoa. Bizkar-muin txertoa egin zioten leuzemia sendatzeko, eta, ustez, horrek GIBa garbitu zion. Ordutik, kasu bakan batzuetan soilik lortu dute esperimentu hura errepikatzea, bizkar-muineko ama zelulek mutazio berezi bat izan behar dutelako. Ezohiko kasu horiek kenduta, oso zaila da birusa garbitzea edo haren aurkako txerto bat garatzea, besteak beste, birusaren mutazio gaitasun handia dela eta: izan ere, GIBa abiada bizian ugaltzen da. Duela hamar urte infektatutako pertsona batek bere organismoan dituen birusak izan daitezke infekzioa sortu zuen jatorrizko patogeno horren osteko 3.000. belaunaldikoak.\nErretrobirusen kontrako tratamenduei esker, gaitzaren latentzia fasea luza daiteke, eta hiesaren sintomak hamar urtetik gora atzeratu. Horregatik, herrialde aberatsetan, hiesa gaitz kronikotzat har daitekeela uste dute aditu askok. Hala ere, ez da gauza bera gertatzen baliabiderik gabeko herrialdeetan. Unaidsen arabera, birusa dutenen %73k jaso dute tratamendua. 2020an 1,5 milioi infekzio berri izan ziren, eta 680.000 hildako, baliabiderik gabeko herrialdeetan batez ere.\nBai. Birusari aurre egiteaz gain, transmisio maila apaltzeko ere balio du botika bidezko tratamenduak. Bi eratara funtzionatzen du, prebentzioaren esparruan: GIBdunek botika hartzen dutenean, karga birala detektaezin bihurtzen da, eta zeharo murrizten dira birusa sexu harremanetan transmititzeko aukerak. Bestalde, GIBa izan ez baina infektatzeko arriskuan direnek ere GIBdunekin sexu erlazioak dituztelako, adibidez botika har dezakete, infekzioa prebenitzeko. 2011n Science aldizkarian argitaratutako ikerketa baten arabera, GIBaren sexu bidezko transmisio mailak lotura zuzena du odolean eta traktu genitalean atzemandako birus kopuruarekin. Bederatzi herrialdetako 1.763 bikoterekin egin zituzten probak. Kasu guztietan, bikotekideetako batek birusa zuen eta besteak ez. Bikoteen erdiei erretrobirusen aurkako terapia eman zieten, eta beste erdiei, berriz, plazeboa: plazeboa hartutakoen artean, 36 pertsonak hartu zuten GIBa. Erretrobirusen aurkako tratamendua hartutakoen taldean, bakarra infektatu zen.\nOraindik ez. Abian dira zenbait ikerketa, eta txerto hautagai batzuek emaitza onak eman dituzte orain arte. Moderna enpresak, adibidez, prototipo berri baten probak abiatu zituen irailean, hainbat unibertsitaterekin elkarlanean. COVID-19aren aurkako txertoaren teknologian oinarritua dago, eta datorren urtean eginen dituzte ikerketaren lehen bi faseak. GIBaren aurkako txerto eraginkor bat lortzeko bidean, baina, Janssen laborategiak aurrea hartua du, Mosaico ikerketaren bidez: esperimentazioaren hirugarren fasean dago eta hainbat herrialdetako 3.800 boluntario ari dira parte hartzen. 2023rako espero dituzte lehen emaitzak. Zehazki, aztertzen ari dira txertoak zer eragin duen gizonekin sexu harremanak dituzten gizonengan eta trans pertsonengan. Adenobirus batean oinarritutako txertoa da Janssenena. Birus horri GIBaren zenbait proteina erantsi dizkiote: kutsagarriak ez diren baina erantzun immunea eragin dezaketen pieza horiekin osatua dago txertoa, mosaiko baten erara. Urtebetean hartu beharreko lau dosi ditu prototipoak.


2009-01-28\t10:15:57, Atalak: Euskalerria irratia Playback\nEntzunAnekdota ezagutuko duzu, entzule: Barack Obama presidente izendatzeko ekitaldian playbacka egin zuten Yo-Yo Ma biolontxelistak eta Itzhak Perlman biolinistak; ez ziren zuzenean jotzen ari, lehenagotik grabatutako pieza entzun zuten Washingtonen bildutako milaka herritarrek. Tenperatura baxuegia omen, ezin omen instrumentuak behar bezala afinatu, horregatik hartu omen zuten playbacka egiteko erabaki gogorra. Aitzakiak aitzaki, gauzak egiteko modu baten erakusgarri ezin hobea utzi digute musikariok. Horrela dago mundua entzule. Lanak egiteko bi modu daude: normal tradizional eta ohikoa, hau da, gauzak egitea, behar den bezala, hasi eta buka; eta playback modua: beste norbaiti lana enkargatzea, gero, momentua iristean, meritua, txaloak eta loreak zerorrek jasotzeko. Playbackera da, gauzak egin ordez, egiten dituzula esatea; kazetaria zarela esatea, albiste bakar bat idatzi izan gabe; blogaria zarela esatea, armiarmak zure blogean sare erraldoiak egiten ari diren bitartean; grafitigilea zarela esatea, nahiz eta egin zenuen azken pintadan “LAIA BAI” jarri zenuen. Denok ezagutzen ditugu kasuak, ez da fenomeno berri berria ere. Playback kirola existitzen zen: Kournikova zure telebistara iritsi zen, tenislaria omen zelako. Eta, entzule, noiz ikusi zenuen azken aldiz kantxan? Playback musika ere, kilometroak egindakoa zen Obamaren ekitaldia baino lehen. Ezagutzen al duzu Pete Doherty? Eta haren kantaren bat? A, eta playback zutabegintza, noski. Ala zer uste zenuten, Gorka Bereziartuak denbora galtzen duela testu hauek idazten, han eta hemen antolatzen dituzten sarao guztiak eskura edukita?Dena dela, kezkagarriena, nire ustez, playback politika da. Gauzak aldatuko dituzula esatea, eta kieto geratzea zain, norbaitek play botoia sakatuko duen esperantzan. Eta kezkagarria diot, politikan, benetako politikan, aurretik egindako grabazioek ez dutelako aldaketarako biderik zabaltzen. Hurrengo hilabeteetan ikusiko dugu Obamarena benetako politika den ala playback hutsa. Nik ez daukat esperantza handirik. Izango da, zuzeneko musika gustatzen zaidalako; jazza bada, hobe. Washingtongo tipo hauei berriz, ez zaie inprobisazioa batere gustatzen.\tZabaldu•Bildu•Twitter•\tPermalink-a\nBidaltzailea: farlamentua [Kidea] LAIArekiko duzun fetitxismoaren su-garra ez zaizu itzali oraindik. Ni beti izan naiz LAIA-Apika zalea.\nMemelokeria hau esan eta gero, galdera bat egin nahi d(iz)ut: playback-a eta soinu enlatatua gauza berbera al dira? Ez dakit, politika yankian pentsatzen dudanean sitcom-etako barre artifizialak datozkit burura.\t2009-02-03 @ 17:26\tBidaltzailea: Gorka Bereziartua [Bisitaria] · http://www.blogari.net/boligorria\tBai, beti egin dit grazia LAIA BAI-LAIA EZ eztabaidak, gogoratzen baitit Monty Python-en "Brianen bizitza"-ko eszena hura ("disidente!"). Grazia egiten didaten beste dikotomia batzuk jarraian:\n- Maixa ta Ixiar vs. Alaitz eta Maider (diskusio sutsuak herriko tabernako komunetan).\n- Udalbiltza vs. Udalbiltza (izen bera, izate oso diferenteak).\n- Txirri, Mirri eta Txiribiton vs. Takolo, Pirritx eta Porrotx.\n- AEK vs. HABE\n- Ikastolen elkartea vs. Eskola publikoa\n- Zabaldu vs. Aupatu\n- Farlamentua vs. Eusko Legebiltzarra (aurrenekoan hitz egiten uzten didate, bigarrenean ez, oraindik behiñipiñ).\n- Young Play vs. Itxela (-tz ondo ahoskatzen dakitenek ere horrela deitzen diote).\n- Kauta vs. Kerobia vs. Keike vs. Kudai vs. Kuraia vs. Kokein\nEta hainbeste dikotomiarekin, uste dut galdu egiten ditugula politikan boterea lortzeko hain beharrezkoak diren pertsona horiek: anbiguoak. LAIA APIKAkoak, AHTrik Beharbadakoak, Bolognari Ikusiko Dugu Zer Esan-ekoak, Produktu Frantsesak erosi, igual (edo igual ez e, niregatik...)-ekoak etc.\nSi-pero-no-pero-si botoa garrantzitsua izan da beti, eta inork ez du behar bezala kapitalizatzen asmatu.\nSitcom hori irakurrita berriz, aurrena korronte politiko arraro batean pentsatu dut (situazionismoa eta komunismoa batuko lituzkeen zerbait). Eta, arrazoi duzu, latako barreek hobeto ematen diote yankee doodle politikari, eta ez dakit hori playbacka den ala playfronta, ala fuckbacka, ala zer. Baina, ikusten duzunez, aspertu egiten naiz eta zure erantzun sakonek, gutxienez, pentsarazi egiten didate (ez da gutxi).\t2009-02-04 @ 19:45\tBidaltzailea: Joanes Apaolaza [Bisitaria] · http://joanesapaolaza.wordpress.com/\t...bai zerrenda luzea legoke. Zalduaren azken lanean ere ideia politak daude. Baina gauza da Lizardi jaunak halakoak bota zituela Gasteiz aldean zegoen garaian.\nAlain Soral lehenik eta behin soziologoa da, oso diskurtso interesgarria duena adibidez feminizazioari buruz (bere derrapage-ak albo batera utziaz), eta salatzen du (beste hainbaten antzera) UMPS sistemak (aplika dezagun pnvpse, edo upsn, edo ppsoe) frantzian sortu duena bosgarren errepublika osoan. Gainera duela egun batzuk FN utzi berri du, duela 20 urte PCF utzi zuen bezala. Deskribatuko banu kontzeptu politikoz esango nuke: boterearekin kritiko, politikoki zuzenaren etsai sutsu, komunista, nazionalista frantses (are serbiar eta errusiar), artean eta literaturan jantzia, eta batez ere frantses kesaltzaile UMPSLCRMoDemLO-ren detestatzaile. FNra jo badu agian da kriminalizatua zegoelako. Ez nuke piruetarik egin nahi baina oroitu nahiko nuke FNk apartheid politikoa jasaten duela, bozen %12rekin ez dago asanblada nazionalan eta gizartean esistitzen ez diren erradikalak (alderdi erradikaletakoak) edo PCF (%4) parlamentuan daudela.\nLastima Itzaken eta Yoyomaren mailako musikariak halakoetan aritzea.\t2009-02-10 @ 11:38\tBidaltzailea: Edith [Bisitaria] · http://www.facebook.com/profile.php?id=100003405690840\tReally interesting and qinuue post. I like such things as making more homework, developing writing skills, and also related things. These kind of ideas help in being a pro on this topic. This page is very helpful to everyone because people like you committed time to learning. Consistency is the key. But it is not that easy, as has been made out to be. I'm not really saying that I'm an expert like you and several times I feel I should start giving it up. Looking at a person like me, this post is of good support and booster. Thanks for sharing.\t2012-04-02 @ 05:09\tBidaltzailea: uigmqeeqkeu [Bisitaria] · http://yxgeemryokky.com/\ttTNLBE bayfllgosddy\t2012-04-02 @ 23:06\tBidaltzailea: hytrdoaocpy [Bisitaria] · http://pswfuzplpcxi.com/\tEKwOFM zrqymcgfgrig\t2012-04-05 @ 21:00\tErantzun:


Keto Diet kapsulak irudi eder bat lortzeko! Errentagarria da Kanaria Handiko Las Palmasen lortzea!\nKeto Diet Gune ofiziala\nKetosiaren bidez pisu galera segurua\nKapsulak Keto Diet Kanaria Handiko Las Palmasen\nEskatzeko Keto Diet\nInformazioa Keto Diet\nZetosiaren bidez pisua galtzea segurua da orain eskuragarri Kanaria Handiko Las Palmasenen, Espainian. Webgune ofizialak Keto Diet kapsula eraginkorrak erosteko aukera eskaintzen du, % 50eko deskontuarekin 39€ truke. Beharrezkoa da zure harremanetarako datuak eskaera-orrian sartzea, sendagaia preziorik onenean erosi behar baduzu - ordubete barru kudeatzailea zurekin harremanetan jarriko da eskaera argitzeko eta helbidera bidaltzeko. Zure eskaera ahalik eta lasterren jasotzeko aukera izango duzu.\nNola ordaindu eskaera\nPaketea merkantzia mezularitzatik edo posta bidez jaso ondoren bakarrik ordaintzen duzu. Pisua galtzeko produktu bakarra zure hirian dago orain! Aprobetxatu aldeko baldintzak lehenbailehen!\nNola erosi Kanaria Handiko Las Palmasen Keto Diet\nKanaria Handiko Las Palmas\nEspainian gutxienez% 30ek gehiegizko pisua du, emakumeak zein gizonezkoak. Keto Diet kapsulek arazoa konpontzen lagunduko dizute hilabete pare batean, esfortzu eta dieta murrizketarik gabe. Ez dira sendagaien kategoriakoak eta ez dira Kanaria Handiko Las Palmasen (Espainia) farmazietan saltzen. Jatorrizko produktua gure webgune ofizialean soilik eros dezakezu. Orain bakarrik eska dezakezu% 50eko beherapenarekin. Bete eskaera orriaren eremuak kudeatzailea zurekin harremanetan jartzeko.\nIrudi eder baterako kapsulak entregarekin Kanaria Handiko Las Palmasen\nGure enpresa Keto Dieten banatzaile ofiziala da eta entrega azkarra antolatzen du Kanaria Handiko Las Palmasen. Bete formularioa eta gure kudeatzailea zurekin harremanetan jarriko da zure eskaera baieztatzeko eta galderak erantzuteko eta datuak argitzeko. Paketea bidaltzearen prezio zehatza hiriaren araberakoa da, ondasunak posta bulegoan edo paketea entregatuko duen mezularitzan jaso eta ordaindu ahal izango dituzu - iruzurraren aurkako babes bermea. Zure eskaera jasoko duzula ziurtatuta dago.\nAdi! Gaur egun soilik% 50eko deskontua dago. Bizkortu produktua eskatzera! Zetosiaren bidez pisua modu seguruan galtzea 39€ tan. Egin eskaera eta itxaron posta bulegoan. Bete eskaera orria sinple bat gunean! Eman urrats bat irudi eder baterantz!\nErosi ahal izateko Espainiako beste hiri batzuk Keto Diet\nErosi ditzakezun Espainiako hiriak Keto Diet\nKeto Diet Madrilen Keto Diet Bartzelonan\nKeto Diet Granadan Keto Diet Sevillan\nKeto Diet Malagan Keto Diet Tenerifen\nKeto Diet Bilbon Keto Diet Valentzian\nKeto Diet Palma de Mallorcan Keto Diet Alacanten\nKeto Diet Almerian Keto Diet Avilesen\nKeto Diet Fuerteventuran Keto Diet Heron-en\nKeto Diet Ibizan Keto Diet Jerez de La Fronteran\nKeto Diet La Corunan Keto Diet Lanzaroten\nKeto Diet Menorcan Keto Diet Murtzian\nKeto Diet Reusen Keto Diet Donostian\nKeto Diet Santa Cruz de La Palman Keto Diet Santanderren\nKeto Diet Santiago De Compostelan Keto Diet Vigon\nPisua galtzeko yoga: nola galdu pisua ariketa fisikoaren bidez?\nYoga planteamenduek, hala nola, adho mukha svanasana, virabhadrasana, vrikshasana, iutkatasana pisua galtzen laguntzen dute. Master hainbat yoga asana gorputzaren edertasuna eta osasuna lortzeko.\n24 Ekaina 2021\nNola pisua azkar galtzen etxean\nEtxean pisua azkar nola galtzen duen galderak jende asko kezkatzen du. Eta horrelako metodoak existitzen dira. Baina kontu handiz aukeratu behar dituzu osasunari kalterik ez egiteko.\n22 martxoa 2022\nPisua galtzeko proteina dietak: alde onak eta txarrak\nNola jarraitu proteina dieta pisua galtzeko? Botere sistema honen alde txarrak eta alde onak, arauak eta ñabardurak. Dieta menu zehatza.\n23 martxoa 2022\nEskatzeko Keto Diet Kanaria Handiko Las Palmasen % 50 bakoitza\nWebgune ofiziala Espainian\n2022 © Eskubide guztiak erreserbatuak


Galdakaoko Udalak Mercadona berriaren obrak eten ditu, beharrezko baimenak ez izateagatik | Geuria\nAperribai auzotik gertu dagoen Mercadona, Basaurin // Geuria\nGaldakaoko Udalak prentsa ohar bidez adierazi du Mercadona berriaren obrak eten dituela, Formica izandakoaren lursailetan, eraikitzeko lizentziarik ez dutelako. Gobernu-taldearen esanetan, eraikin berria egiten ari den VUSA enpresak ez du ezinbestekoa den eraikuntzarako lizentzia. Izan ere, hori lortzeko beharrezkoa da URA-Uraren Euskal Agentziaren eta Konfederazio Hidrografikoaren baimena.\nHoriek horrela, Udaleko Hirigintzako arduradunek zehapen-espediente bat ireki dute. “Ez da enpresa honek (VUSA) obrak lizentziarik gabe egiten dituen lehen aldia. Izan ere, aurreko legealdian ere, Formicaren eraikin zaharrak eraitsi zituztenean, modu irregularrean jardun zuten”, dio Iñigo Hernando alkateak.\nFormicako eraisketa lanak // Galdakaoko Udala\nGobernu-taldeak konpromisoa hartu du horrelakoetan dabiltzan enpresek mesede-traturik jaso ez dezaten eta beren lanak gauzatzeko baldintza guztiak bete ditzaten. Hortaz, VUSA enpresak UR Agentziaren eta Konfederazio Hidrografikoaren baimena lortu beharko du obrekin jarraitu ahal izateko. Galdakaon eraikitzen ari diren Mercadona eta Basauriko Urbi auzoan dagoenaren artean autoz 5 eta oinez 25 minutuko tartea dago.\n“Kalitatezko enplegu egonkorrak”. Hego Uribe eskualdean dagoen lehen Mercadona Basaurin ireki zuen kate balentziarrak, Aperribaitik gertu, Urbi auzoan. 1.500 metro karratuko gunean eraikita dago eta 40 lanpostu sortu zituztela adierazi zuen enpresak. 2015eko azaroan egin zuten irekiera ekitaldia eta orduan, enpleguen prekarietateari buruz galdetuta, lanpostuen egonkortasuna, kontziliazio-familiarra eta etengabeko formakuntza aipatu zituen banaketa kate balentziarrak.\n2015ean Basauriko kaleetan agertutako kartelak\nEgun haietan, Mercadona irekitzearen aurkako kartelak agertu ziren zonaldean “Mercadonaren irekitzeari ez!” lelopean. Mezuak honakoa zioen: “Basauriko eta Barakaldoko taldeen kanpaina bertako herrietan Mercadonaren berehalako inaugurazioen kontra. Merkataritza txikiari kalte egiteko beste kolpe bat. Euren onurak, gure hondamena”.


Gizarte orubea - GARA\nBehin eta berriz, jatorria non duten argi ez dakigun eta buruan ideia ezberdinak sortzen dizkiguten informazioak heltzen zaizkigu, hain gureak izateagatik aitortu ezin ditugun gauzetan pentsatzen gabiltzan bitartean\nArriluzeko olatu-horma gainean nengoen, Kantauriren haserre zipriztinak saihesten, Domu Santuru osteko ilbeherari begira. Lurrarekin bat bizi direnek diote lurra sasoi honetan lo dagoela. Horregatik, inausteko sasoirik onena ei da. Lurra berriz esnatu aurretik idorturik geratu zaizkigun zatiak, bizitzan aurrera egiteko balio ez digutenak ebakitzeko aroa da. Derrigorrez ilbeheran, landareek ordura arte bere zati zena galdu eta negarrik gutxien egiten duten sasoian. Gurean, zuhaitzen odolari negarra esaten zaio eta.\nClint Eastwood-entzat hippikeriak liratekeen ilbeherotan nenbilela, «negua heldu da eta zure begiak ditu» entzun nuen bizkarretik. Ahotsak Adele kantaria gogorarazi zidan, «I hate to turn up out of the blue, uninvited» esaten (gorroto dut bat-batean eta gonbidapen barik heltzea), ezin egokiago, itsaso bluearen aurrean. Baina hitzek Cesare Paveseren usaina zeukaten, «Heriotza helduko da eta zure begiak izango ditu» idatzi zuenean.\nIruditzen zait komunikazio, informazio eta jakintzaren gizarte honetan horrela sentitzen garela sarritan. Behin eta berriz, jatorria non duten argi ez dakigun eta buruan ideia ezberdinak sortzen dizkiguten informazioak heltzen zaizkigu, hain gureak izateagatik aitortu ezin ditugun gauzetan pentsatzen gabiltzan bitartean.\nBando jotzailearen danborrak astean behin interferitzen zituen gure pentsamenduak, herriko plazatik hurbil bizi baginen. Hortik gure nahieran pizten genituen irrati-telebistara, lanean gabiltzala tirora gauzkan e-postara eta azkenik, etengabe gainean daroagunez kanpo informazio jasara kondenatzen gaituen Internet konexiodun mobileraino heldu gara. Interferentzia etengabean bizi gara, gure barrutik kanpora eta kanpotik barrura datorren informazioa argi bereizi ezinik, DNAren forma daukan espiral informatibo dinamiko batean kateaturik. Ondorioz, eta ene ustez beste behin ere, gure barruaren eta kanpoaren arteko mugak ondo bereizi ezinik gabiltza.\nBaina muga hori ulertzea, eta kokatzea, ezinbestekoa da gizakiarentzat. Babes neurri bezala gizakiaren moral bikoitzaren aduana ezartzen baitu, esperientziak ondo tratatu dituen kasu gutxi batzuen salbuespenarekin, gure ontasunaren mugak ezartzen ditu. Egoera berdin baten aurrean gure jokaera ez baitu soilik gure izaerak determinatzen. Zeina gure balio idealek (guretzat egoeraren bestaldean bageunde nahiko genukeenak), irakaspen moralizatzaileek eta esperientziek definitzen duten. Bigarren aldagai eragilea dago, gure jarrera, eta hori interakziora garamatzan subjektuak determinatzen du. Hau da, gure anaiari metrorako euro bat eta ehun utziko genizkiokeen bitartean, guk, balio moral eta izaera bereko pertsonok, ez ikusiarena egingo diogu gure ezaguna ez den beste inoren anaiari.\nGure ontasunaren muga non kokatzen dugun gizarte modura, horri deitzen diot gizarte orubea. Eta soilik esparru hori zabalduta lor liteke pertsonak bitarteko izatetik helburu izatera eroango dituen gizarte eredua. Hain justu, beldurragatik, egiten gabiltzanaren aurkakoa.


Realaren intsignia, Auschwitzen hil zuten gazte judu baten paparrean | Kirolak | GARA Euskal Herriko egunkaria\nAuschwitz Memorial museoak, bere Twitter kontuaren bidez, Jiří Popper gazte juduaren urtebetetze eguna gogoratu du asteon, Auschwitzera deportatu eta bertan hildakoak gogoratzeko egin ohi duen bezala. 1923ko uztailaren 21ean jaio zen Jiří Popper, eta, hogei urte geroago, Terezingo ghettotik deportatu zuten Auschwitzera. Ez zen bertatik bizirik irten.\nUztailaren 21eko txioak, ustekabean, istorio harrigarri bat azaleratu du, baita Auschwitz Memorial museoarentzat ere. Izan ere, @adribeloki erabiltzailea adi aritu zen zabaldutako argazkian Popper gazteak paparrean Realaren intsignia zuela ohartarazteko. Museoko komunikazio arduradunek onartu zutenez, ez zuten ezagutzen Pragatik 70 kilometrora naziek milaka eta milaka judu atxiki eta kontzentrazio esparruetara bidaltzeko sortutako Terezingo ghettotik Auschwitzera heldutako gazte batek zergatik zeraman Realaren ikurra. Hipotesi moduan, klubak Txekoslovakiarekin II. Mundu Gerraren baitan harremanen bat izan ote zuen aipatu zuten.\nBada, hipotesi horri jarraiki, @adribeloki erabiltzaileak duela hilabete bat @atotxaorg kontuan argitaratutako txioa berreskuratu du. Bertan esaten zen Pragako talde judu baten aurka bi neurketa jokatu zituela Realak: «1923an, Franz Kafka hil baino hilabete batzuk lehenago, Realak bi partida jokatu zituen Deutscher Fußball-Club Prag taldearen aurka, hau da, Alemanian jokatu nahi zuen Pragako juduen kluba. 1-3 nagusitu ziren ‘txekiar-alemanak’ batean eta 3-0 txuri-urdinak bestean».\nRealak ere aipatu neurketak ekarri ditu gogora eta urte bat geroago bi taldeok beste partida bat jokatu zutela jakinarazi du. «Istorio bitxi bat ezagutu dugu gaur Auschwitz Museumi esker. 1923ko Eguberri egunean, juduz osaturiko Pragako Deutscher taldearen aurka jokatu genuen Atotxan, 1-3 galduz. Hurrengo egunean, 3-0 irabazi genuen. 1924ko abuztuaren 31n, egiten ari ginen bira baten baitan, Pragan jokatu genuen berriro elkarrekin eta 11-1 galdu. Pin historiko eta sinbolismoz betea. Mila esker!», azaldu du Realak.\nHala ere, kontuan hartuta Popper 1923an jaio zela, hilabeteak baino ez zituen neurketok jokatu zirenean. Hortaz, ezin daiteke ziurtatu neurketon ondotik jasotako pina zuenik soinean. Museoak beste aukera bat ere aipatu du: Reala Euskal Herriko taldea izanik, agian 1936ko gerrarekin lotutako adierazpen politiko gisa erabil zitekeela pina. Gerra aurreko Txekoslovakiako gizartean aditu den historialari baten laguntza ere eskatu du pinaren atzean zer istorio dagoen ezagutzen saiatzeko.\nAnder Izagirre kazetariak beste datu bat jarri du mahai gainean. Garaiko Realaren ezkutuak “SS” hizkiak zituen, Donostiako gaztelerazko izenaren laburdura gisa. Laburdura hori, hain justu, Alemaniako alderdi naziaren “Schutzstaffel” talde paramilitarrak erabiltzen zuen.\nUn detalle tremendo y supongo que irrelevante en esta historia (o no, vete a saber): en aquellos años el escudo de la Real también llevaba las letras SS. En la foto de esta víctima de Auschwitz no se aprecia. https://t.co/rkHieHh2r2\n— Ander Izagirre (@anderiza) July 21, 2020\nHoni buruzko guztia: FUTBOL HISTORIA


Beasain-Bergarako autobiaren bidesaria 2022a baino lehen ezarriko du Aldundiak | Ekonomia | Naiz\nBeasain eta Bergara arteko A-636 autobia erabiltzeagatik ezarriko den kanona finkatzen duen Foru Arau proiektua onartu du gaur Gipuzkoako Foru Aldundiko Diputatuen Kontseiluak. Araudiak Batzar Nagusien onespena beharko du orain eta, bere bitartez, ordainketa sistema bat ezarriko da ibilgailu guztientzat, motozikletentzat izan ezik.\nDeskargako tunela, oraindik ireki gabe zegoenean. (Gorka RUBIO/FOKU)\nDeskargan bidesaria martxan jarriko duten data ez dute zehaztu, baina Gipuzkoako Aldundiak erabaki du 2022ko ekainaren 30a baino lehen jarriko dutela indarrean.\nBide Aizpiegituretako diputatu Aintzane Oiarbidek azaldu duenez, Free flow teknologia erabiliko du sistemak, N-I eta A-15 errepideetako zenbait zatietan jada indarrean dagoena. «Horrek, aldi berean, azpiegiturak eraiki, mantendu, artatu eta ustiatzeak sortzen dituen kostuak ikusaraziko ditu, azpiegitura horien erabiltzaileei kargatuz; lurraldearen barne orekarako faktoreak sartuko ditu; eta gure errepideek behar dituzten artapen eta kudeaketa lanen kostuak berreskuratzen lagundu», azaldu du.\nOiarbidek gogoratu du Gipuzkoako edukiera handiko errepide sarean badaudela gaur egun bidesariak, bai AP-8/AP-1 bidean (ibilgailu guztientzat) zein A-15/N-I lerroan (ibilgailu astunentzako), «eta koherentziagatik eta sarearen uniformetasunagatik, uste dugu, alde batetik, neurri eraginkorrena, bidezkoena eta koherenteena dela erabileragatik ordainketa sistema bat ezartzea. Erabaki hau bat dator Batzar Nagusien gehienagoak onartutakoarekin zein Europako zuzentarauekin».\nBestalde, bidesariaren zenbatekoak lotura izango du aizpiegituraren eraikuntza eta ustiaketa kontuekin.\nBidesariaren zenbatekoa autobiaren zatiaren eta kilometroen araberakoa izango da. Asteartean zenbatekoen aurreikuspen bat eman dute: hala, ibilgailu arinek, 0,38 euro ordainduko dute Beasain-Ormaiztegi tartean (2,8 kilometro); 0,74 Ormaiztegi-Zumarragan (5,4 km); 1,41 Legazpi/Urretxu-Bergaran (7,3 km) eta 0,48 Legazpi/Urretxu-Antzuolan (2,5 km). Ibilgailu astunen kasuan, tasak garestiagoak izango dira.\nBestalde, Oiarbidek jakinarazi du Gipuzkoako AP-8 eta AP-1 autobideetan ibilgailu arinen erabiltzaile diren pertsonei aplikatzen zaizkien hileko deskontuak eta hileko gastu mugak ere aplikatuko dira Beasain-Bergara autobian, baldin eta baldintza batzuk betetzen badituzte.\nHiru garraiolarien sindikatua Gipuzkoako Aldundiak «inposatuko» duen bidesariaren kontra agertu da. Prentsara igorritako ohar batean adierazi duenez, «bidesariak azpiegituren mantentze lana kudeatzen jakin ez duten politikarien porrota dira», eta salatu du Aldundiak agerrian jarri duela «dirua biltzeko duen grina».\nHalaber, Aldundiari ohartarazi dio garrioak ez duela bidesaririk behar, sektoreak bizi duen «egoera kaskarretik» ateratzeko politikak baizik.


Bilduk Mahai zabala osatu nahi du Nafarroako Parlamentuan ere\nMaiorga Ramirezek esan du erraza izango dela legegintzaldian NaBairekin eta Ezkerrarekin akordioetara iristea PSNk ordezkatzen ez duen oposizioa egiteko.\nMaiorga Ramirez Bilduren bozeramaileak Mahai zabala osatzearen alde egin du Nafarroako Parlamentuan, gizarte nafarraren aniztasunaren isla izan dadin.\nBakartxo Ruiz parlamentariarekin batera emandako prentsaurrekoan Ramirezek azaldu duenez, erraza izango da legegintzaldian NaBairekin eta Ezkerrarekin akordioetara iristea PSNk ordezkatzen ez duen oposizioa egiteko.\nKoalizio abertzalearen arabera, Nafarroako udalen osaketak agerian utzi du premiazkoa dela eta posible dela Nafarroan aldaketa politikoa eta soziala egitea, baina PSNk eskuinaren alternatiba izateari uko egin omen dio.\nPSNk boto-emaileei eta herritarren gehiengoari berriro bizkarra eman diela azpimarratu ondoren, Ramirezek esan du Yolanda Barcinaren eskuindarrak boterean mantentzeko erabakiak atsekabe handia eragin duela sozialisten oinarri sozialean.\nKargudun sozialista askok gogo txarrez onartu omen zuten PSNk gobernu alternatiboei atea itxi izana eta azken 20 urteetako eskema bera erabiltzea, hau da, beteko ez duten zerbait hitz ematea, gaineratu du Ramirezek.\nInformazio gehiago:Eitb: Bilduk Mahai zabala osatu nahi du Nafarroako Parlamentuan ere


Ezinegona. Horixe bera eragin zuen Mikelek, eskolara gona jantzita joan zen 15 urteko mutil bilbotarrak, bere eskola propioan. Hau da, gona eramatearen ezintasuna sustatzen dutenei ezinegona. HIRUKI LARROXA kolektiboaren kolaborazioa\nEzinegona. Horixe bera eragin zuen Mikelek, eskolara gona jantzita joan zen 15 urteko mutil bilbotarrak, bere eskola propioan. Hau da, gona eramatearen ezintasuna sustatzen dutenei ezinegona.\nEta, hain zuzen ere, horretan datza genero-arauak zalantzan jartzea, deserosoa izatean eta normaltasuna arautzen duten pertsona zein erakunde guztiei erraiak mugiaraztean, normaltasuna bera eta honen izenean (eta itzalpean) jarduten duten indarkeriak zalantzan jarriz.\nBaina boterekerian oinarritzen den gizarteak aniztasuna eta askatasun indibiduala zein kolektiboa erreprimitzeko mekanismo propioak ditu, zeintzuk erakunde hezitzaileetatik eta bestelakoetatik martxan jartzen diren.\nEta Mikelek mekanismo hauek lehen pertsonan bizi izan zituen; izan ere, ikaskideek honi iseka egin, eta berehala, irakasleak berak eskolako psikologoarenera bideratu zuen. Azken honek Mikelen genero-identitatea zalantzan jarriz gona eramate hutsagatik, eta hau gona eranztera gonbidatuz, hotza ari zuela argudiotzat jarrita.\nBide batez esanda, a zer nolako kaka-nahastea duen Mikelen eskolako psikologoak (eta beste askok gure hezkuntza komunitatean)... genero-identitatearen, genero-adierazpenaren eta desiraren orientazioaren arteko desberdintasunekin nahastea ere!\nZoritxarrez, Mikel ez da generoari desafio egin eta honen berezko malgutasunarekin jolaste hutsagatik indarkeria zuzentzaile hori jasaten duen gazte bakarra. Guk urteak baitaramatzagu ikusten nola hezkuntzako hirukoan (formalean, ez formalean eta informalean) zisheteropatriarkatuak bultzaturiko bereizkeria nabariak egiten diren, modu zuzen, sinboliko eta estruktural anitzetan.\nAldi oro ikusten ditugu haur-hezkuntzako hezitzaileak deseroso, mutil gisa identifikatutako haur bat haurreskolatik ateratzerakoan, honen aitak azazkalak margotuta eramateagatik edo mototsa eramateagatik errieta egiten dionean.\nBeste hainbatetan ere ikusi izan dugu nola, behin gorputz-hezkuntzako klasea bukatuta, trans gazteek beren genero-identitatearekin bat ez datozen aldageletan sartu behar izan dutela.\nZer esanik ez genero-binarismoan eta beren estereotipoetan oinarriturik janzkera-kode bereiziak ezartzen dituzten eskola horiei guztiei buruz.\nAzken finean, ez gara soilik zisheteropatriarkatuarekin lotzen dugun matxismo-sexismo binomioaz ari, baita honetatik eratorritako bestelako zapalkuntza anizkoitzez ere; alegia, misoginia, homo-lesbo-bifobia, transfobia, lumafobia, sexufobia, lodifobia eta abar luze bat.\nHezkuntzak, beraz, bere alderdi guztietan, tresna hezigarri ez hertsatzaileak behar ditu urgenteki. Benetan eraldatzaileak eta haur eta gazteen emantzipazioan lagunduko duten tresna askatzaile horiek. Hezkuntzaren helburu nagusia ez baita soilik aurreko belaunaldiek sortu zituzten errealitateak errepikatzeko gai diren pertsonak sortzea, errealitate berriak sortzeko gai direnak sortzea baizik.\nUrteak eta urteak daramatzagu aho-betez bizikidetzaz, hezkidetzaz, aniztasunaz edota pedagogia superguaitxatximoloietaz berba egiten, eta hauen bueltako hamaika plan, programa edota proiektu nekez txertatu nahian.\nBaina, pedagogiarik eraginkorrenetakoa normaltasuna eta tradizioak zalantzan jartzen dituena eta gure errealitatea atzekoz aurrera jartzen duena da; hau da, gure gizarteko erro ikustezinenetan ezinegona eragiten duten ikuspegi eta praktikak.\nLaburki esanda, ikuspegi feminista batean oinarrituriko pedagogia feminista. Edo beste modu batera esanda, herri feminista hezitzailea zein eskola feminista herritarra ahalbidetuko duen ikuspegi pedagogikoa.\nHerri bat hezkuntzatik eraikitzen- Itziar Ostolaza Galdos


espira - Elhuyar dictionaries\nespira-formako marrazkia: un dibujo en forma de espira\n200 espirako harila: una bobina de 200 espiras\nbarraskiloaren oskolaren espirak: las espiras de la concha del caracol\nespira *Examples are automatically obtained from dabilena\n...espira\tMomentu magnetikoaren definizioan oinarrituz, espira baten gainean eremu magnetiko uniforme batek eragiten...\n...du. Espira bakoitzak sortzen duen eremua alboko espirek sortzen dutenari batzen zaio; espira barruan ...\nArdatz baten inguruan biribilkatu diren espiren multzoari bobina deritzo. Espiren arteko kontaktua ...\n...alternatiboki. Indar elektroeragilearen maiztasuna eta espiraren higidurarena berdinak dira eta balio dute...\n... animalia hitzetako erro berbera erakutsiko luke. Espira inguroko xaflek etimologia hori bi aldetatik baieztatu...\n... espiradun bobina lau bat da, izatez. Espiraren muturrak konektaturik daude espirarekin batera biraka dabil...\n..."bestelako inaktibo" gisa sailkaturik zeuden. 2009an Espirà de Conflent udalerrian 77 unitate fiskal zeuden...\n...ik I intentsitateko korronte elektrikoak zirkulatzen du. Espiraren alde bakoitza eroale zuzentzat har dezakegu eta...\n...Espira eremu magnetikoan biraka dabilen bitartean, espiran zeharreko fluxu magnetikoa aldatuz doa eta, ...\n... kopurua i intentsitatea (A) 2 S espiraren azalera (m ) B eremu magnetikoa ...\nEremu magnetikoak zeinuz aldatzen du espirako alde batetik bestera pasatzen denean, orduan bere gainazal-bektore adierazgarriaren noranzkoa aldatzen baita (norabide perpendikularrean).>\nEl campo magnético cambia de signo cuando se pasa de una cara a otra de la espira, ya que se modifica entonces el sentido de su vector de superficie representativo (en la dirección perpendicular).\nFaraday-Henryren esperimentuko espiratik higitzen den korrontearen noranzkoa Lenzen legea (Heinrich Lenz fisiko estoniarragatik, 1804-1865) deiturikoaren arabera definitzen da: eremu magnetiko aldakor batek induzitutako korronteak, korronte hau sortzen duen kausari kontrajartzeko joera izatea eragiten dion noranzkoa hartzen du.>\nEl sentido de la corriente que circula por la espira del experimento de Faraday-Henry se define según la llamada ley de Lenz (por el físico estonio Heinrich Lenz, 1804- 1865): la corriente inducida por un campo magnético variable adopta el sentido por el cual tiende a oponerse a la causa que la provoca.\nInduzitutako i.e.e. zirkuituko jatorrizkoari kontrajartzeko joera du, autoindukzio deituriko fenomeno batean. N espira-kopuru totala, luzera-unitateko n espira-kopurua eta A espira-area duen solenoide batek L = m0NnA autoindukzio-koefizientea du.>\nLa f.e.m. inducida tiende a oponerse a la original del circuito, en un fenómeno llamado autoinducción.Un solenoide con un número total de espiras N, un número de espiras por unidad de longitud n y un área de espira A tiene un coeficiente de autoinducción L = m0NnA.\nHorretarako nahikoa da alternadore baten eskuilak beste alterno-sorgailu batekin konektatzea, korronte-ekarpena dagoen bitartean berriro orientazio bat eta bigarren alternadorearen espiraren biraketa mugagabea induzitzeko helburuarekin.>\nPara ello basta con conectar las escobillas de un alternador con otro generador de alterna, con el fin de inducir una reorientación y un giro indefinido de la espira del segundo alternador mientras exista aporte de corriente.\nFormularen (-) zeinuak barnean sartutako indar elektroeragilea espiran sortzen den fluxu magnetikoaren aldaketari kontrajartzeko agertzen dela adierazten du.>\nEl signo (-) de la formula indica que la fueza eletromotriz incluida surge para oponerse al cambio en el flujo magnético que se produce en la espira.


Enplegu sustapena - ORDIZIAKO UDALA - Results from #16\nSustapena, garapena eta komertzioa\t 2021.02.12\nBono kanpainak 450.000 euroko diru-sarrera eragin du Ordiziako establezimenduetan\nOrdiziako Udalak, bertako merkataritza, ostalaritza eta zerbitzu enpresei laguntzeko asmoz ‘Ordizia Bizi herria’ bonoak sortu zituen. Bi txandatan banatu zen; lehenengoak 181.000 euro inguruko diru sarrera eragin du Ordiziako establezimenduetan, eta bigarrenak 270.000 euro ingurukoa. Beraz, herritarrak bonuen erabileraren bitartez egindako erosketa horiek ia milioi erdiko inpaktua ekarri du herrira.\n“Gustura gaude abian jarritako kanpaina honek izan duen erantzunarekin. Gure herria bizirik mantentzeko ezinbesteko lana egiten duten sektoreak dira, eta gainera, gure helburua herritarrek herrian kontsumitzea da, herriko komertzio txikien aldeko apustua egitea”, azaldu du Maitane Alvarez alkateordeak.\nLehen txandaren ondoren, bigarren txanda urriaren 29an abiatu zen, eta bono horiek erabilgarri izan dituzte ordiziarrek abenduaren 31a bitartean. Bi kasuetan Ordiziako etxe guztietara banatu ziren 20 euroko balioa zuten bonoak, 4.650, hain zuzen ere. Lau zatitan zegoen banatuta bono bakoitza, hala, gastua establezimendu batean baino gehiagotan egiteko aukera izan dute ordiziarrek.\nGaur egungo egoeran merkataritza baita ostalaritza sektoreak izan dituzten zailtasunekin sentsibilizatu dira herritarrak orokorrean eta hauen erantzuna ona izan da herriko saltokietan erosketak egiteko orduan. Herritarrak bonuen erabileraren bitartez egindako erosketa horiek diru-sarrera nabarmena eragin du herriko merkataritza, ostalaritza eta zerbitzu enpresen sektoreentzat eta Udalak, erosketa horietan erabili diren bonuak dendariei ordaintzeko bideratu duen laguntza, guztira, 87.000 eurokoa izan da, 36.000 euro lehenengo txandarako, eta bigarrenerako 51.000€.\nBigarren txanda honetan 89 izan dira parte hartu duten saltokiak (lehenengo txandan baina bi gehiago), hauen artean 28 sektore desberdinetakoak; ehungintza, oinetakoak, edergintza, optikak, ostalaritza, dekorazioa, etxetresna elektrikoak, elikadura, kirola, bitxigintza, turismoa, etab.\nBigarren txandan lehenengo txandan baino 3000 bonu (5€koak) gehiago erabili dira. Kontutan hartuta lehenengo txanda ekainetik irailera izan zela, lau hilabete, eta oraingo honetan azarotik abendura, bi hilabete, esan daiteke herritarraren erantzuna hobea egin duela. Azaroan, bonuen trukea positiboa izan zen, baina abenduan nabarmen handitu zen, Gabonetako kanpainari begira.\nAitor Velazquez, Ordizian merkatari elkarteko teknikaria: “Bono kanpaina honen balorazioa oso positiboa izan da bai herritarren aldetik, eta baita ere merkatarien ikuspegitik. Ordiziar askok bonoak erabili dituzte erosketak egiteko, eta laguntza-kate baten parte izan dira”.\nSustapena, garapena eta komertzioa\t 2020.12.02\n"Denda txikiak, hemen etorkizuna dago" kanpaina abiatu da Ordizian\nORDIZIAN, Ordiziako merkataritza, ostalaritza eta zerbitzu enpresen elkarteak, Ordiziako Udalarekin batera eta Eusko Jaurlaritzaren laguntzaz "Saltoki txikiak. Hemen etorkizuna dago", kanpaina sustatu du. Kanpainaren elementu nagusia erosketa poltsa da, eta bertan benetan garrantzitsuak diren gauzen balioan arreta jartzea da helburua, etorkizunean, gaur egungo egoera berezietan, koronabirusaren krisiaren ondoren.\nJardunaren helburua da mundu mailako pandemiak eragindako efektuen ondoren merkataritza txikiak duen toki garrantzitsua nabarmentzea eta kontzientzia hartzeko gaitasunaz jabetzea, erosteko modurik onena zein den hausnartzera gonbidatuz: lurraldea zainduz, oreka mantenduz, proposamenik jasangarriena, gizatiarrena, hurbilena lortuz eta tokiko aberastasuna sortzen duena lortuz. Balore horiek berezkoak ditu eta hurbileko merkataritzaren funtsezko ezaugarriak dira.\nAurkezpenean ondorengoek parte hartu dute: Ordizian merkatari elkarteko zuzendaritza batzordeko kideak, eta Maitane Alvarez, Ordiziako Udaleko alkateordea.\nEkimenerako, zoruko biniloen tankerako piezak editatu dira, saltokiaren sarreran pertsonen arteko gutxieneko segurtasun-distantzia markatzeko, birusa ez hedatzeko osasun-agintariek emandako gomendioekin bat etorriz. Era berean, erakusleihoetarako binilo batzuk egin dira, " Merkataritza txikia, hemen etorkizuna dago", honako esaldiak barnebiltzen ditu “jasangarriagoa eta justuagoa” eta "aberastasuna zugandik gertu uzten duena" esaldiekin. Kanporako irudi erakargarria da, hurbileko merkataritzan erosteari lotutako balio nagusiak gogorarazten dituena.\nGainera, 5000 paper-poltsa inguru sortu dira, ekimenaren irudi korporatiboarekin. Poltsa horiek herriko saltokien artean banatuko dira, eta Ordiziako saltokiko bezeroen artean banatuko dira. Amantalak ere diseinatu dira ekintzaren leloarekin.\nKanpaina sare sozialetan ere ikusgai egongo da; bertan, udalerriko benetako denda txikien 4 irudi zabalduko dira, eta etorkizun bidezkoago eta zuzenago bati buruzko eta saltoki txikietan erosiz inguruaren aberastasuna bultzatzen dela dioen mezua zabalduko da.\n"Egoera honetan, gure kontsumo-ereduaz eta nahi dugun hiri-ereduaz galdetu behar diogu gure buruari, eta gero eta garrantzitsuagoa da jasangarritasunaren, ingurumenaren, hurbiltasunaren eta gure enpresa-sarearen sustapenaren alde egitea, azken batean, gure tokiko ekonomiaren alde", adierazi du Ekainek, ORDIZIANeko presidenteak.\nBestalde, Maitane Alvarez, Ordiziako Udaleko alkateordeak hala agertu du: "kontsumo eta ekoizpen jasangarriak hauek dira: gutxiagorekin gehiago eta hobeto egitea, hazkunde ekonomikoa ingurumenaren degradaziotik bereiztea, baliabideen eraginkortasuna handitzea eta bizimodu iraunkorrak sustatzea". Horrela, bere sailak hurbileko merkataritzaren alde egindako apustua nabarmendu du, hala nola, Udalak abiatutako diru-laguntza zuzenak, eta bono kanpaina.\nSustapena, garapena eta komertzioa\t 2020.11.18\nOrdiziako baratze parkea zabalik, protokolo zorrotzarekin\n5 orria 53 orritik